Reviu Eksklusif: Moto Z² Play – Hadir Bersama Moto Mod Baharu

HARGA: RM1,999

Akhirnya Moto Z² Play telah dilancarkan secara rasmi di pasaran tempatan yang membawa spesifikasi yang berbeza berbanding sebelum ini dari segi reka bentuk, kapasiti memori, kamera dan juga bateri. Di samping itu, beberapa aksesori modular baharu Moto Mods juga turut diperkenalkan.

Rekaan yang berbeza berbanding model terdahulu melihatkan perubahan kedudukan garisan antena dan sensor pengimbas cap jari, selain mengekalkan saiz paparan IPS 5.5 inci 1080P HD penuh di depan. Bukan itu sahaja, lensa penggambaran dan kapasiti bateri yang direndahkan masih berbaloi untuk dimiliki.

Dari segi paparan skrin, Moto Z² Play masih mengekalkan paparan skrin Super AMOLED berukuran 5.5 inci sama pada model sebelum ini. Malah sokongan beresolusi 1080 x 1920 piksel sudah cukup untuk menjanjikan tahap keterangan yang baik, dan juga paparan imej yang berkualiti terutamanya ketika berada di bawah cahaya matahari.

Bahagian bawah skrin telah menempatkan satu sensor pengimbas cap jari dengan rekaan mirip seperti butang Home jenis capacitive.

Kami sememangnya agak mengagumi kepantasan sensor ini kerana anda boleh terus mengaktifkan paparan skrin apabila peranti dalam mod sleep. Malah sentuhan selama beberapa saat pada sensor ini membolehkan skrin dimatikan.

Berbeza dengan rekaan kamera utama generasi sebelum ini, Moto Z² Play menampilkan kemasan kamera utama yang telah diperbaharui rekaannya.

Walaupun dibekalkan dengan lensa beresolusi direndahkan kepada 12 Megapiksel berbanding 16 Megapiksel sebelum ini, bahagian atasnya telah disediakan dengan Dual Real Tone Flash.

Bahagian atas kerangka telah menempatkan satu slot kad yang perlu diakses menggunakan pin yang disediakan dalam pakej pembelian.

Apa yang menariknya tentang slot kad Moto Z² Play ini, ia menampilkan dua slot kad bersaiz nano dan juga satu slot kad microSD yang berasingan, bukannya jenis hibrid seperti kebanyakan peranti lain.

Jika sisi kiri kerangka tidak dilengkapi dengan sebarang butang, sisi kanannya pula disediakan dengan dua butang kawalan fizikal iaitu butang melaras volume dan juga butang kuasa.

Bagi membolehkan anda membezakan kedua-dua butang ini dengan lebih mudah tanpa melihatnya, butang kuasa memiliki tekstur pada permukaannya.

Seperti biasa, bahagian bawah kerangka menempatkan satu port microUSB dan juga port 3.5mm audio jack.

Menariknya, Moto Z² Play telah dilengkapi dengan port terbaru jenis USB Type-C yang menjadi tren pada peranti kelas atasan masa kini. Lebih istimewanya, port USB ini juga turut menyokong fungsi USB OTG.

Salah satu fungsi menarik yang tersedia yang dimiliki oleh Moto Z² Play pastinya lensa penggambarannya. Walaupun hanya resolusinya telah direndahkan kepada 12 Megapiksel berbanding 16 Megapiksel sebelum ini, ia masih menawarkan hasil gambar yang cantik terutamanya di kawasan gelap.

Malah dengan adanya sokongan dual auto fokus, dua LED flash dan juga aperture f/1.7, ia memastikan hasil gambar yang lebih terang dan dalam masa yang sama mengurangkan isu noise.

Manakala bagi yang gemar berswafoto pula, Moto Z² Play telah dibekalkan lensa hadapan beresolusi 5 Megapiksel dengan dual LED flash serta sokongan mod Beautification yang boleh dilaras mengikut kehendak pengguna.

Sama seperti fungsi ‘Raise to Wake’ pada iPhone yang membolehkan paparan skrin diaktifkan apabila peranti diangkat, fungsi ‘Moto Display’ pada Moto Z² Play juga menawarkan fungsi yang sama. Tetapi lebih menariknya, selain daripada kaedah mengangkat peranti untuk melihat masa ataupun notifikasi, anda juga boleh mengaktifkan paparan skrin dengan menggerakkan peranti tersebut.

Tidak cukup dengan itu, anda juga boleh terus mengawal notifikasi yang diterima dengan meleretkan ikon notifikasi ke atas untuk mengakses notifikasi tersebut, atau meleretkannya ke bawah untuk menyingkirkannya, dan juga meleretkannya sama ada ke kiri atau ke kanan untuk mengabaikannya buat sementara waktu.

Fungsi ‘Moto Actions’ membantu anda untuk menggunakan pergerakan pada peranti sebagai akses pantas terhadap fungsi dan juga tindakan ke atas peranti.

Terdapat enam kaedah kawalan disediakan seperti berikut:-

One button nav – Anda boleh menggunakan sensor pengimbas sebagai butang kawalan tipikal Android iaitu meleretkan jari ke kiri untuk Back, meleretkan jari ke kanan untuk Recent Apps, dan sentuh sekali untuk Home.

Chop Twice for Flashlight – Pegang peranti dan buat gerakan seperti memotong sebanyak dua kali untuk mengaktifkan lampu flash dan juga menutupnya samada dalam mod sleep ataupun standby.

Twist for Quick Capture – Pegang peranti dan pusingkan tangan anda sebanyak dua kali untuk mengaktifkan kamera ketika berada dalam mod sleep.

Swipe to shrink screen – Kini anda boleh mengaktifkan mod one-handed bagi membolehkan anda menggunakan peranti dengan menggunakan sebelah tangan. Untuk mengakses fungsi ini, anda hanya perlu meleretkan jari dari bawah ke atas skrin.

Pick up to stop ringing – Apabila fungsi ini diaktifkan, anda boleh mematikan nada dering apabila panggilan diterima dan mengaktifkan getaran dengan kaedah mengangkat peranti tersebut.

Flip for Do Not Disturb – Anda boleh meletakkan permukaan skrin ke bawah sekiranya tidak mahu diganggu kerana fungsi ini akan mematikan bunyi apabila anda menerima notifikasi ataupun panggilan masuk.

Anda bercadang ingin membeli peranti terbaru dengan bajet di bawah RM 2,000?! Perkara utama yang sering dilakukan oleh pengguna sudah tentunya dengan membandingkan beberapa model yang dijual pada harga yang setanding di pasaran.

Jadi bagi membantu pengguna di luar sana untuk membuat keputusan, kami telah membandingkan Moto Z² Play dengan beberapa model yang juga dijual pada harga RM1,999 seperti berikut…

PENDAPAT: Tidak dinafikan lagi bahawa keupayaan prestasi pemproses Qualcomm Snapdragon 626 yang disokong oleh Moto Z² Play boleh dianggap agak baik secara keseluruhannya dan setanding jika dibandingkan dengan pesaingnya yang lain di pasaran. Apa yang pasti sokongan pemproses ini menjanjikan penggunaan tenaga yang lebih efisien dan sesuai untuk anda yang gemarkan memainkan permainan mudah alih.

Walaupun hanya dibekalkan dengan bateri berkapasiti 3000mAh, Moto Z² Play telah dilengkapi dengan teknologi Power Battery saver. Fungsi ini mampu menjimatkan bateri telefon pintar ini dan masa penggunaan yang agak panjang berbanding dengan penggunaan biasa.

Lebih menariknya, masa mengecas juga terasa jauh lebih pantas dengan adanya sokongan pengecas pantas yang dikenali sebagai TurboPower yang mampu mengecas dari 0% hingga 100% dalam masa kurang daripada 2 jam sahaja.

Beralih kepada aksesori modular, Moto Mods baru didatangkan dalam 4 jenis seperti:

Sekiranya anda bercadang untuk memiliki smartphone baru dengan bajet harga lebih kurang RM2000, pemilihan Moto Z² Play masih boleh dipertimbangkan. Menawarkan spesifikasi yang terkini, telefon pintar ini hadir dengan kerangka logam kukuh dan kelihatan premium, ditambah dengan menggunakan port Type-C yang menjadi tren telefon pintar kelas atasan hari ini.

Lebih istimewanya, walaupun menyokong kapasiti bateri yang masih dianggap kecil, ia hadir bersama sokongan pengecasan pantas yang dikenali sebagai TurboPower. Malah kehadiran lensa penggambaran 12 Megapiksel masih menghasilkan gambar yang cantik, setanding dengan Moto Z² Play yang dilengkapi penggambaran utama beresolusi 16 Megapiksel. Jika anda sangat mementingkan kualiti penggambaran yang sangat baik, Moto Z² Play berbaloi untuk dimiliki!

Selain itu, ia juga menampilkan sokongan dua slot kad SIM dan juga satu slot kad microSD yang berasingan. Namun begitu, Moto Z² Play masih memiliki kekurangan sebagai sebuah peranti kelas atasan seperti paparan skrin dengan saiz bezel yang agak besar, tidak seperti kebanyakan peranti lain yang mula menerapkan rekaan bezel yang nipis. Malah ia juga menampilkan rekaan permukaan lensa yang besar dan timbul dari panel belakangnya.


HUAWEI Lancar MediaPad M6, Pamer Keunggulan Menerusi Spesifikasinya!!!

HUAWEI baru sahaja melancarkan peranti siri HUAWEI Nova 5 beberapa hari lalu. Pada majlis tersebut, mereka turut mengumumkan tablet terbaharu mereka yang dikenali sebagai Huawei MediaPad M6 yang mana tampil dengan dua saiz iaitu 8.4 inci dan 10.8 inci.

Spesifikasinya turut menakjubkan apabila ia disertakan dengan cip Kirin 980, memori 4GB RAM, dan pilihan storan 64GB dan 128GB. Ia turut disertakan EMUI 9.1 berasaskan Android 9.0 Pie.

Aspek kamera juga baik apabila ia tampil dengan 13MP bagi kamera hadapan da 8MP bagi kamera belakang. Sistem bunyi pastinya sangat baik apabila dihadirkan bersama Harman Kardon.

Dihadirkan dengan resolusi 2560×1600 yang pastinya memberikan kepuasan tontonan. Tampil dengan kapasiti yang mengagumkan iaitu 7,500 mAh bagi varian 10.8 inci dan 6,100 mAh bagi varian 8.4 inci. Tampil dengan sokongan pengecasan 18W menerusi sambungan USB-C.

MediaPad M6 10.8 ia bakal dijual pada harga CNY 2,299 (kira-kira RM1,389) bagi varian 4GB/64GB + WiFi. Bagi 8.4 inci 4GB/64GB + WiFi, ia bakal dijual pada harga CNY 1,999 ( kira-kira RM1,208).


YouTube Rewind Memaparkan Perkara Yang Trending Sepanjang 2017

YouTube iaitu sebuah platfom hiburan yang paling popular di dunia. Anda taip sahaja apa yang terlintas di fikiran, YouTube sedia senaraikan video-video yang berkaitan dengannya.

Jadi apa yang trending pada tahun ini, YouTube rangkumkan kesemuanya dalam satu video berdurasi 7 minit ini yang menampilkan video, muzik, manusia, dan juga memes yang popular sepanjang tahun 2017.

Kalau anda perasan, rambut dua tona perempuan pada minit 1:20 juga jadi kegilaan wanita di Malaysia


Meja iPhone Yang Kreatif! Slot Kad SIM Boleh Ditukarkan Menjadi Laci! Adakah Peminat Apple Akan Beli Satu?

Baru-baru ini, laman web Korea “10 × 10” telah melancarkan produk iPhone yang kreatif. Produk ini merupakan meja dalam bentuk iPhone! Adakah meja ini akan menarik minat peminat Apple?

Yang ini seperti yang korang lihat dari foto, seluruh meja telah direka seperti iPhone sama ada butang utama, skrin, kamera, dan bingkai putih yang sangat realistik! Ia hampir 100% seperti iPhone!

Meja ini juga terdapat slot kad SIM, dan dibuat khas sebagai laci. Yang ini benar-benar kreatif dan sesuai dengan fungsi meja untuk menyimpan barang.

Meja iPhone ini diperbuat daripada bahan yang mesra alam. Bahagian atas meja menggunakan kaca temper untuk meningkatkan ketahanan meja, manakala bingkai dan bahagian bawah meja diperbuat daripada aluminium kelas penerbangan yang tahan lama. Yang perlu disebutkan ialah warna bingkai terutamanya yang diperbuat daripada logam matte.

Dari segi warna, meja yang kelihatan iPhone menawarkan empat pilihan warna termasuk hitam, emas, merah jambu dan merah. Ini benar-benar kreatif jika korang inginletak di rumah!

Peminat Apple akan terpikat setelah nampak produk ini? Ini mestilah meja yang sempurna bagi korang, betul?


UMITRON dengan kerjasama Tokyo Tech dipilih untuk program Demonstrasi Satelit Inovatif JAXA lancarkan satelit dengan misi kumpulkan data lautan untuk akuakultur

TOKYO, 26 Jun 2020 /PRNewswire/ — UMITRON K.K. (Presiden: Ken Fujiwara; selanjutnya dirujuk sebagai “UMITRON”) telah dipilih untuk program demonstrasi satelit inovatif Japan Aerospace Exploration Agency (JAXA) dengan kerjasama Tokyo Institute of Technology dan lain-lain. Satu satelit kecil akan dilancarkan pada Tahun Fiskal 2022 dengan misi untuk mengumpul pemerhatian lautan untuk akuakultur. Pemerhatian tahap plankton dan nutrien yang berfrekuensi tinggi dan beresolusi tinggi akan diperoleh untuk menyokong industri akuakultur termasuk penternak ikan, kerang dan alga.

Akuakultur telah menjadi komponen penting dalam sistem pengeluaran makanan global. Dalam masa yang sama, lautan dunia berada dalam keadaan perubahan persekitaran yang pesat lantas mencetuskan sejumlah risiko dan cabaran untuk penternak hari ini. Sebagai contoh, ikan boleh mati dengan mudah oleh ledakan alga manakala pertumbuhan rumpai laut atau kerang boleh dihambat oleh kekurangan nutrien. Bagi mengurangkan risiko ini dan menstabilkan pengeluaran akuakultur, maklumat mengenai persekitaran lautan seperti taburan plankton dan nutrien adalah kritikal untuk industri ini. UMITRON telah bekerjasama dengan sebuah kumpulan penyelidikan yang dipimpin oleh Tokyo Institute of Technology untuk mengumpul data berfrekuensi tinggi dan beresolusi tinggi yang membolehkan pemerhatian dekat dibuat terhadap kawasan pantai yang merupakan kawasan penting untuk operasi akuakultur. Sebagai anggota konsortium penyelidikan UMITRON bertanggungjawab mendemonstrasikan penggunaan data satelit untuk industri akuakultur.

Sebelum projek penyelidikan ini, UMITRON telah mengusahakan perkhidmatan data lautan untuk akuakultur yang dikenali sebagai UMITRON PULSE yang dijadualkan untuk dilancarkan pada awal Julai 2020. Selepas pelancaran UMITRON PULSE, UMITRON akan mengadakan webinar mengenai perkhidmatan ini. Sekiranya anda berminta sila daftar menggunakan borang di bawah.

Borang prapendaftaran UMITRON PULSE https://umitron.com/pulse.html

Latar Belakang UMITRON

UMITRON ialah sebuah syarikat teknologi mendalam yang berpangkalan di Singapura dan Jepun yang mana matlamatnya adalah untuk menyelesaikan masalah makanan dan alam sekitar seluruh dunia dengan memperkasa akuakultur melalui teknologi. Kami membina platform data yang mesra pengguna untuk akuakultur dengan menggunakan IoT, penderiaan jarak jauh satelit dan kecerdasan buatan (AI). Teknologi kami membantu penternak meningkatkan kecekapan ladang, mengurus risiko alam sekitar dan seterusnya meningkatkan pendapatan perniagaan.

Untuk pertanyaan sila hubungi pulse@umitron.com

Foto – https://photos.prnasia.com/prnh/20200623/2838563-1?lang=0

Keywords: Aerospace/Defense Agriculture Computer/Electronics Environmental Products & Services Food/Beverages Internet Technology Contracts Environmental Issues New products/services Future Events

Source: PRNEWSWIRE


Beraya Sambil Jaga Kesihatan Dengan Set HUAWEI Health Treasures – Harga RM3,588

Tahun Baru Cina bakal tiba tidak lama lagi! Jom meriahkan lagi hari gembira anda dengan promosi hebat daripada HUAWEI ini!

HUAWEI mengajak anda semua beraya sambil menjaga kesihatan dengan menawarkan belian set hebat, HUAWEI Health Treasure pada harga RM 3,588! – promosi berlangsung bermula 15 ~ 25 Januari 2019!

Set hebat ini termasuk Huawei Mate 20 (RM2,799), Huawei Watch GT Sport (RM899) dan aplikasi laporan kesihatan HUAWEI – berfungsi menyediakan laporan dan saranan kesihatan komprehensif yang disesuaikan.

Wah! Memang awesome! Kalau tak beli untuk kegunaan sendiri, boleh juga hadiahkan buat yang tersayang. Haaa, berminat? Promosi tersedia melalui HUAWEI Store Online! Happy shopping gais!


Edisi Sport HONOR Band 5 Diperkenalkan – Eksklusif Pra-Tempahan Di Lazada Pada Harga RM69

HONOR Band 5 baru sahaja diperkenalkan, kini edisi sport pula akan dijual mulai 11 November 2019 pada harga RM79.

Lazada akan membuka pra-tempahan eksklusif mulai 28 Oktober hingga 10 Novermber, yang boleh dibeli pada harga promosi iaitu RM69 sahaja!

Edisi Sport HONOR Band 5 ini boleh dikatakan sebuah gelang tangan yang mesra alam, kerana talinya diperbuat daripada plastik kitar semula. Ia menyokong kalis air sedalam 50 meter, sesuai untuk pengguna yang suka berenang. Ketahanannya pula boleh berfungsi selama 14 hari dengan sekali isian penuh.

Ada lagi ciri-ciri khas disediakan dalam edisi sport ini, antaranya Workout Form Guidance, Basketball Mode dan Professional Running Guide, yang mana ia akan mengesan pergerakan pengguna melalui 6-Axis Motion Tracking Sensor.


[Ura-Ura] : Samsung Galaxy Note 10 Dijangka Sokong Pembesar Suara Dalam Skrin?

Semakin hari semakin banyak berita ketirisan berkaitan Samsung Galaxy Note 10 menjengah ke media sosial. Terbaru, muncul satu lagi desas-desus mengatakan model tersebut bakal membawakan fungsi pembesar suara terbina dalam skrin atau dikenali sebagai Sound on Display (SoD).

Note 10's "chin" is very narrow, the same level as the iPhone, no speaker grooves on the forehead, which means that the flagship Sound on Display(SoD) technology will replace the traditional speaker. The forehead will be narrower. pic.twitter.com/6aRGQIG0ee

— Ice universe (@UniverseIce) June 19, 2019

Sumber berkata, spekulasi diperkuatkan lagi selepas hadirnya maklumat tertiris mendedahkan pelindung skrin model tersebut. Jika diteliti, tiada sebarang pembesar suara pada dahi paparan skrin – bermakna teknologi SoD bakal menggantikan pembesar suara tradisional.

Pun begitu, segala maklumat tertiris hanyalah ‘rumors’ dan masih tidak diketahui mengenai kesahihannya. Apa-apapun sama-sama kita tunggu tuan empunya badan sendiri muncul.


Barisan Produk ASUS ROG, Harga Sudah Rasmi!

Kalao ada ikut berita dari kami, tentunya tahu bahawa ASUS sebelum itu pernah mengumumkan sebilangan produk di bawah siri Republic of Gamer (ROG) akan dilancarkan di pasaran tempatan.

ASUS ROG Zephyrus M Dan Beberapa Laptop Lain Diperkenalkan Dengan Pemproses Intel Generasi Ke-8

Kini, Asus Republic of Gamers (ROG) secara rasminya telah mengumumkan harga bagi barisan laptop gaming terbaharu, termasuk Zephyrus GX501 (i7-8750H, GTX1080 8G), Zephyrus-M GM501 (i7-8750H, GTX1080/1060 8G), ROG edisi Strix SCAR dan HERO serta ASUS TUF.

Kesemua laptop ini dikuasakan oleh pemproses Intel Core generasi ke-8 dengan teknologi Aura Sync, di mana ia membolehkan pemain mengubah pencahayaan mengikut kehendak masing-masing.


Miliki OnePlus 6T Pada Harga Bermula RM2,458 Hanya Di Lazada!

Mula diperkenalkan secara rasmi pada Oktober lalu dalam sebuah majlis yang berlangsung di New York, kemunculan OnePlus 6T ternyata berjaya diterima baik oleh pengguna di seluruh dunia selain turut menjanjikan spesifikasi terbaik.

Bagi yang memasang hasrat untuk membeli, kini anda boleh memiliki OnePlus 6T pada harga yang lebih murah secara eksklusif melalui pembelian di Lazada. Berikut adalah senarai harga baru yang ditawarkan :

Anda berminat untuk membeli? KLIK PAUTAN INI!

__________________________________________________________________

Artikel Berkaitan:


Tahniah Celcom! Terima Anugerah Antarabangsa Bagi Hab Penglibatan Pelanggan Terbaik!

Celcom baru-baru ini menerima anugerah ‘Best-in-class Customer Engagement Tool’ di majlis 14th Annual Customer Experience Management Global Telecom, pengiktirafan ini dibuat melalaui hab Social Media Experience (SmEx) miliknya yang dilancarkan pada November 2017.

SmEX menggabungkan aktiviti pemasaran, jualan dan perkhidmatan untuk saluran media sosial bagi memastikan maklumbalas yang pantas dan menarik kepada pelanggan, serta mencetuskan pengalaman yang positif melaluinya.

Anugerah ini juga merupakan satu pengiktirafan kepada Celcom sebagai sebuah organisasi yang menampilkan kaedah paling inovatif dan pelaksanaan aplikasi yang berkesan dalam menarik pelanggan, dan memperoleh kelebihan dalam persaingan serta faedah kepada perniagaan.

Antara anugerah yang dirangkul oleh Celcom tahun lepas adalah Pensijilan ISO 18295-2:2017, Frost & Sullivan’s Excellence in Customer Experience – Contact Centre, Excellence in IoT Service Provider of The Year, dan Excellence in Customer Experience – In Store Experience Awards pada Jun, 2018.


Digi Miliki Pelanggan Paling Ramai di Malaysia

Digi baru sahaja mengumumkan laporan prestasi suku pertama (Q1) tahun 2016. Dari laporan tersebut, mereka kini memiliki pelanggan talian mudah alih paling ramai di Malaysia iaitu seramai 12.34 juta orang. Jumlah pelanggan ini adalah peningkatan 5.5% berbanding Q1 2015, sebanyak 11.69 juta orang.

Dari segi pendapatan, Digi melaporkan penurunan keuntungan Q1 2016, hanya RM1.56 bilion berbanding RM1.58 bilion pada waktu yang sama tahun lepas. Keuntungan selepas cukai juga menurun kepada RM399 juta, berbanding RM479 juta. Tetapi nilai ini adalah peningkatan sebanyak 4.5% berbanding suku keempat (Q4) 2015.

Untuk pascabayar, Digi memiliki seramai 1.9 juta pelanggan yang menyumbang kepada pendapatan berjumlah RM464 juta dalam suku pertama tahun ini. Manakala pelanggan prabayar Digi pula seramai 10.4 juta orang, dengan pendapatan berjumlah RM1.09 bilion. Pascabayar menyaksikan prestasi lebih baik dari segi jumlah pendapatan (Q1 2015: RM434 juta, Q1 2016: RM464 juta), tetapi mencatat penurunan sebanyak 5% untuk suku yang sama.

Jualan peranti dan smartphone menerusi kontrak juga menyaksikan titik terendah dicapai, dengan hanya penjualan sebanyak 66,000 unit sahaja pada suku tahun ini dan merupakan penjualan smartphone paling rendah sejak tahun 2012. Dari segi penggunaan data, sebanyak 64.2% pelanggan Digi menggunakan Internet mudah alih, dengan kadar penembusan smartphone sebanyak 61.3%.

Digi juga semakin agresif dalam mengembangkan rangkaian 4G LTE, dan telah meliputi sebanyak 73% kawasan berpenduduk di seluruh Malaysia. Bagi LTE-A pula, ia telah mencapai 33% liputan dengan fokus utama diberikan kepada kawasan pusat bandar. Pada tahun 2015, Digi telah melabur sebanyak RM904 juta untuk rangkaian mereka, dengan tambahan RM170 juta pada suku pertama 2016.


5G Menggalakkan Peningkatan Industri Tradisional dan Kehidupan Digital Pintar Baharu

GUANGZHOU, China, 1 December 2020 /PRNewswire/ — Laporan daripada Science and Technology Daily | IUSTC:

Pada pagi 25 November, “Forum 5G dan Perubahan dan Transformasi Industri Media” Konvensyen 5G Dunia 2020 diadakan di Guangzhou.

Ketua Pegawai Science and Technology Daily, menegaskan dalam ucapan pembukaan beliau bahawa media harus menjadi “pelopor” dalam era 5G, mempercepatkan penggunaan teknologi 5G di sektor media dan mewujudkan pendapat umum yang baik untuk penggunaan teknologi 5G. Media juga perlu menggunakan karya objektif dan teliti untuk menyampaikan pendapat ilmiah dan rasional kepada khalayak yang luas sambil menerapkan cara penceritaan yang lembut. Di samping itu, beliau juga memperkenalkan matlamat Science and Technology Daily iaitu “Satu Pangkalan Data, Dua Sayap dan Tiga Platform” dan menggunakan teknologi baharu seperti 5G untuk menggalakkan pembangunan bersepadu media yang mendalam.

Li Xudong, Timbalan Pengarah Jabatan Sains dan Teknologi Wilayah Guangdong, menjelaskan bahawa wilayah Guangdong secara aktif menggalakkan pembangunan aplikasi industri 5G. Ketika era 5G bermula dan secara beransur-ansur meresap ke dalam semua aspek dan perincian kehidupan sosial, kita mempunyai sebab untuk mempercayai bahawa ia akan membawa perubahan baharu kepada industri media. Li berkata bahawa forum ini pasti akan memberikan dorongan yang besar untuk menggalakkan pembangunan bersepadu media di seluruh China dan mempercepatkan pembinaan media arus perdana baharu.

Bercakap tentang cara untuk mempercepatkan integrasi media secara mendalam, Fang Zhenghui, Timbalan Pengarah Pentadbiran Penerbitan Bahasa Asing China, mengatakan terdapat tiga perkara penting yang harus ditekankan: Pertama, kita perlu menerapkan teknologi baharu dengan sikap yang lebih terbuka; Kedua, kita perlu mengikuti teknologi baharu dengan perspektif yang lebih tajam; Ketiga, kita juga perlu menerapkan teknologi baharu dengan minda yang lebih inklusif.

Di bahagian ucaptama, golongan elit dari media terkenal, perusahaan teknologi, bidang akademik dan industri di dalam dan luar negara mengadakan perbincangan akademik yang mendalam atau menyampaikan ucaptama mengenai penggunaan dan pembangunan pusingan baharu pembinaan 5G di media.

Para jemputan membincangkan siri topik menghadapi status penyelidikan saintifik masa hadapan: sumbangan kerjasama antarabangsa teknologi 5G terhadap pembangunan masyarakat manusia; prospek dan cabaran aplikasi teknologi 5G di sektor media. Beberapa jemputan juga menyatakan bahawa kita harus menggalakkan pembangunan rangkaian industri media baharu dan pembangunan media baharu berdasarkan gabungan 5G dengan AI, VR, blok rantai dan teknologi lain.

Semua jemputan bertukar pandangan berkenaan menggalakkan penerapan teknologi 5G di kalangan  media dari dalam dan luar negara dan memberi nasihat yang membina untuk memudahkan promosi global teknologi 5G.

Mereka bersetuju bahawa 5G akan memberikan sokongan teknikal utama untuk pembinaan sistem komunikasi media pintar dengan semua perkara ialah media, simbiosis manusia-komputer, dan evolusi kendiri. Inovasi yang tidak terkawal dalam industri media muncul pada awalnya.

Fang Hanting, Naib Presiden Science and Technology Dail, mempengerusikan mesyuarat tersebut.

Beliau membuat kesimpulan bahawa dalam era 5G, terutama dalam era ekonomi digital, media adalah teraju masyarakat. Dari dipacu data, sambungan pintar, kumpulan pemikir media ke penumpuan berasaskan peristiwa, pan-pemusatan, dan kemudian ke media ekologi, kita pada awalnya dapat melihat inovasi subversif teknologi 5G dalam banyak aspek industri media. Sebagai contoh, dengan mendalami pemacu data, analisis logik di sebalik data akan menjadi bidang baharu berita data, dan beberapa kumpulan pemikir, data, dan pengeluar berita data pakar secara beransur-ansur akan menjadi “penamat acara.”

Melihat ke masa hadapan, teknologi 5G pasti akan membawa kepada perubahan dalam industri media. Teknologi 5G telah menjadikan trend bahawa segala-galanya adalah media. Jika setiap media mahu memenuhi keperluan kewujudan bersama pelbagai subjek komunikasi (orang dan peranti pintar) yang harmoni dalam sistem baharu, sistem ekologi mesti dibina. Sistem ekologi ini hanya berpeluang untuk bertahan dan berkembang pada era 5G apabila ia memenuhi keperluan media penuh, media holografi, media penuh dan media kesan penuh.

Encik Zhao Jianguo, Timbalan Ketua Pengarang Guangming Daily, Encik Zheng Bo, Timbalan Ketua Pengarang Economic Daily, Encik Cui Baoguo, Profesor di Fakulti Kewartawanan dan Komunikasi, University Tsinghua, Cik Li Qin，Profesor di Fakulti Kewartawanan dan Komunikasi Universiti Renmin China, Cik Qu Jing, Naib Presiden Jabatan Hal Ehwal Awam dan Komunikasi Huawei, Cik Hou Mingjuan, Naib Presiden Qualcomm, Encik Zhang Jun，Pengurus Besar, Pemasaran dan Perhubungan Awam Korporat, Tencent, Encik Wu Junhua, Naib Presiden iFlytek Co., Ltd, dan Encik Savitskii Alexei, Penasihat kepada Ketua Pengarang Agensi Sputnik News menghadiri bahagian ucapan dasar.

Keywords: Computer/Electronics Telecommunications Wireless Communications Workforce Management/Human Resources Trade show news

Source: PRNEWSWIRE


Jam Tangan Pintar Meizu Didedahkan!

Meizu, sebuah syarikat pengeluaran telefon pintar terkemuka yang bertapak di China telah mempamerkan jam tangan pintar pertama mereka yang dikenali sebagai Meizu Mix.

Bergerak setapak ke hadapan, Mix menampilkan penggunaan jam analog yang diintegrasikan menggunakan sokongan Bluetooth 4.0 LE, di mana anda boleh menyambungkan Meizu Mix dengan smartphone tanpa masalah.

Sebuah lampu LED turut disertakan untuk memudahkan pengguna melihat notifikasi, selain daripada sokongan gegaran yang tersedia padanya. Meizu Mix juga turut hadir dengan sokongan kalis air, bateri berkapasiti 270mAh pula mampu bertahan sehingga 240 hari.

Dioperasikan oleh YunaOS, Meizu Mix turut disediakan dengan sebuah aplikasi khas untuk memantau tahap kecergasan seharian anda. Ditawarkan dalam tiga versi berbeza yang diperbuat daripada Denim, Leather dan Stainless Steel, manakala harga jualannya adalah RMB 999 (kira-kira RM 602), RMB 1299 (kira-kira RM 784), serta RMB 1499 (kira-kira RM 904).


Ketirisan Imej Smartwatch Meizu Yang Dipercayai Bakal Diumumkan Pada 10 Ogos Ini

Seiring dengan kemeriahan pasaran telefon pintar dengan kemunculan pelbagai model terbaru di pasaran, nampaknya pengeluar telefon pintar juga turut mengambil peluang keemasan ini dengan memperkenalkan aksesori menarik untuk digunakan bersama dengan peranti tersebut. Nampaknya jenama popular dari China iaitu Meizu juga tidak mahu ketinggalan apabila baru-baru ini telah dilihat ketirisan imej smartwatch pertama keluaran jenama itu.

Berdasarkan kepada perkongsian yang dibuat dalam blog XiaomiToday, sebuah kotak berwarna kelabu dengan logo Meizu telah dikongsikan kepada umum. Walaupun kotak itu tidak dibuka dan didedahkan apa yang terdapat di dalamnya, saiz kotak bersegi empat itu diyakini merupakan pakej pembungkusan sebuah smartwatch berbanding telefon pintar. Smartwatch Meizu ini dipercayai bakal dikuasakan dengan pemproses Dual Core A5 daripada Intel Rockchip RK6321

Di dalam gambar yang berasingan, blog itu juga turut mendedahkan gambar sebenar smartwatch keluaran Meizu yang menampilkan sokongan muka jam yang berbeza. Menurut sumber, imej latar pada jam pintar itu boleh diubah dan disetkan dengan pelbagai imej dan menyokong tali jam berwarna hitam dan juga coklat bagi menyerlahkan ciri-ciri premium dan bergaya. Walau bagaimanapun, terdapat satu lagi imej ketirisan smartwatch keluaran Meizu yang jelas memperlihatkan rekaan yang lebih ringkas jika dibandingkan dengan ketirisan imej yang pertama. Oleh itu sama-sama kita tunggu dan lihat apakah rekaan sebenar yang akan digunakan pada smartwatch pertama keluaran Meizu yang akan didedahkan pada 10 Ogos 2016 ini.


Jualan vivo V9 Pecah Rekod! Ribuan Unit Dijual Pada Jam Pertama!

vivo V9 yang rasmi diumumkan pada 26 Mac 2018 kini telahpun dijual di Satu Gadget Dot Com bermula 31 Mac 2018. Menampilkan paparan skrin ‘rongak’ berukuran 6.3 inci dengan nisbah 19:9 untuk meningkatkan saiz skrin sebanyak 52% berbanding vivo V7+ yang diperkenalkan sebelum ini.

Apa yang mengejutkan, jualan vivo V9 pecah rekod di mana lebih sejuta unit telah terjual pada hari pertama ini! Ini terbukti, selain harga yang mampu milik iaitu RM1,399, peranti ini juga telah menawarkan spesifikasi yang boleh dianggap terkini! Setiap pembeli vivo V9 akan mendapat kotak hadiah misteri dan tambahan jaminan waranti selama 6 bulan.

Selain itu, 10 pelanggan terawal yang membeli vivo V9 di kedai vivo pula akan mendapat hadiah bonus berupa Beg Travel Premium Edisi Terhad. Tidak ketinggalan, setiap pembeli berpeluang untuk menyertai cabutan bertuah dan memenangi sepasang tiket FIFA World Cup, sementara stok masih ada.

vivo V9 menawarkan lensa hadapan beresolusi 24 Megapiksel dengan teknologi terkini, AI Face Beauty. Dengan teknologi baru ini, V9 mampu memberikan pengalaman berswafoto yang lebih sempurna dan semula jadi kepada kaki swafoto.

Korang yang berminat, boleh la beli di sini ↓ ↓ ↓


Miliki Peranti Samsung Galaxy S21 Pada Harga RM2099 Sahaja Bersempena Tawaran Shopee Ox-Cellent!!

Anda ingin memiliki peranti terbaharu?? Jangan bimbang kerana di Shopee, anda pasti boleh memiliki peranti pada harga yang giler awesome!!! Menerusi promosi Ox-cellent pada 2 Februari ini bermula jam 12 pagi, anda boleh memiliki pelbagai peranti yang giler best!! Produknya adalah seperti berikut:

Bagi maklumat lanjut, layari  https://shopee.com.my/m/cny-electronics-deals.


Samsung Galaxy A9 (2018) Berharga RM1,999 – Siri Jelajah Bermula 23~25 November 2018!

Kini yang dinanti-nantikan akan tiba pada hujung minggu ini! Samsung Galaxy A9 (2018) adalah peranti pertama yang menawarkan empat buah kamera di belakag peranti. Dilancarkan di Kuala Lumpur pada 11 Oktober yang lepas, telefon pintar akhirnya tiba di Malaysia pada 23 November 2018.

Ia disahkan menerusi pengumuman jelajah Samsung Galaxy A9 (2018) yang akan berlangsung pada 23 hingga 25 November 2018. Walaupun masih belum mengumumkan harga jualan, tetapi melalui perkongsian di laman Satu Gadget Dot Com, Galaxy A9 (2018) akan dijual pada harga RM1,999.

Lebih istimewa, pelanggan terawal yang membeli telefon pintar ini akan menerima hadiah bernilai RM783 yang terdiri daripada JBL GO2 Wireless Speaker, kad tambahan microSD 128GB, powerbank 10000mAh dengan sokongan pengecasan pantas, langganan Spotify selama tiga bulan, tiket wayang TGV dan juga pelan perlindungan skrin Samsung.

Selain itu, anda juga berpeluang untuk beramah mesra dengan artis seperti Ismail Izzani (City Square, JB), Charis Ow (One Utama), Gaston & Jeii Pong (Gurney Plaza Peneng) serta Uriah See ( Gurney Plaza Peneng) pada 24 dan 25 November 2018. Jangan lepaskan peluang untuk sama-sama memeriahkan siri jelajah Samsung Galaxy A9 (2018) ini.

Sumber


Terima Suntikan Data Sebanyak RM3.1 Bilion, Grab Perluaskan Perkhidmatannya

Grab merupakan salah satu nama yang tidak asing lagi bagi pengguna tempatan. Dikenali sebagai MyTeksi sebelum ini, kini telah melalui proses penjenamaan semula ketika memperluaskan penawaran ke pelbagai negara di rantau Asia Tenggara. Terbaru, Grab hari ini mengumumkan mereka telah menerima suntikan dana bernilai USD750 juta (kira-kira RM 3.1 bilion) daripada beberapa pelabur termasuk Softbank. Grab memberitahu pelaburan ini akan digunakan dalam memperluaskan penawaran dan memperkukuhkan perkhidmatan mereka di rantau Asia Tenggara.

Mungkin dengan suntikan dana yang ada, Grab akan ditawarkan di lebih banyak bandar di Malaysia. Buat masa ini, ianya telah beroperasi di Lembah Klang, Melaka, Kota Kinabalu, Johor dan Pulau Pinang. Jika dilihat dengan pelaburan terbaru Grab ini, boleh menjana lebih banyak keuntungan melalui perkhidmatan mereka.

Sejak mendapat dana siri E pada Ogos 2015, Grab telah mempunyai empat kali ganda pemandu dan pengguna aktif. Sehingga hari ini, aplikasi Grab telah dipasang sebanyak 21 juta peranti mudah alih dan pengguna yang mengaksesnya serta 400,000 pemandu yang bersedia memenuhi keperluan pengangkutan anda.


Pengeluaran Perisian Apstra Mempercepat Kelajuan dan Kebolehpercayaan tentang Bagaimana Rangkaian SONiC Digunakan dan Dikendalikan di Pusat Data

Evolusi Apstra yang seterusnya dalam Rangkaian Berasaskan Tujuan bermatlamat untuk mempercepat dan mempermudah penggunaan dan operasi rangkaian SONiC

MENLO PARK, Calif., 17 November 2020 /PRNewswire/ — Apstra, perintis Intent-Based Networking (IBN) dan syarikat perisian multinasional, telah mengemas kini pusat data terkemuka dalam industri automasi rangkaian, pengesahan dan perisian analitik dengan peningkatan operasi dan ciri SONiC (Perisian untuk Rangkaian Terbuka di Awan) yang signifikan. Peningkatan perisian menghilangkan kerumitan penerapan dan cabaran operasi yang menjadi penghalang kemasukan untuk SONiC.

Apstra akan terus memberikan komitmen SONiC untuk meningkatkan kelajuan dan kebolehpercayaan dengan segera tentang bagaimana rangkaian SONiC digunakan dan dikendalikan di pusat data untuk memenuhi inovasi dan keperluan perniagaan dengan pantas. Apstra bekerjasama dengan SONiC, yang dibangunkan oleh Microsoft dan Open Compute Project (OCP), untuk mengkonfigurasi dan mengautomasikan agar mudah digunakan dan dikendalikan di rangkaian pusat data anda.

Protokol sokongan Apstra dan SONiC adalah sangat penting untuk bidang perniagaan. Kini, semua pelanggan perniagaan akan menyedari faedah dan kecekapan jaringan terbuka yang telah diakui oleh syarikat-syarikat berskala besar dan berskala web selama bertahun-tahun.

Keluaran perisian terbaru Apstra merangkumi:

Peningkatan di atas memungkinkan automasi rangkaian 0-2 hari yang lebih maju untuk mempermudah pengurusan rangkaian pusat data secara dramatik — mengautomasikan pembangunan, operasi, penyelesaian masalah dan keselamatan rangkaian pusat data anda. Dengan berbuat demikian, Apstra lebih memperkasa perniagaan untuk menyeragamkan model operasi yang konsisten dalam kalangan beberapa vendor perkakasan dan sistem operasi rangkaian, termasuk SONiC, Juniper, Arista, Cisco, Cumulus, Dell dan VMware.

“Apstra menghapuskan halangan kemasukan dan merupakan pembuka laluan yang strategik untuk perniagaan yang menggunakan dan mengoperasikan SONiC.,” kata Mansour Karam, Pengasas Bersama dan Presiden Apstra. “Perisian Apstra memudahkan kerumitan OS untuk untuk bertukar kepada model operasi masa kini yang konsisten merentasi semua pilihan pertukaran OS, termasuk SONiC.”

Tambahan pula, penyelesaiannya menggabungkan perkakasan, automasi dan analisis terkemuka dalam industri, memungkinkan transformasi pusat data perniagaan sambil memanfaatkan rangkaian terbuka untuk menghapuskan sekatan vendor. Apstra adalah penggalak utama bagi pemisahan rangkaian dan kami berpegang teguh pada komitmen kami untuk melaksanakan operasi infrastruktur secara automatik, bebas perkakasan dan siap untuk digunakan pada skala besar. Integrasi Apstra dengan versi terkini SONiC memperluas pilihan bagi perniagaan untuk menggunakan rangkaian pusat data dengan menghapuskan kekangan dan kerumitan perkakasan.

“Pengeluaran perisian ini adalah hasil daripada hasrat pelanggan kami dan penyelarasan kitaran inovasi kami untuk memenuhi keperluan mereka,” kata Jeff Jones, Naib Presiden Kanan Jualan di Apstra. “Ia memberikan automasi, pengesahan dan analisis keupayaan kami berasaskan tujuan yang tiada tandingan, yang digunakan oleh pelanggan kami hari ini dalam Arista, Cisco dan Cumulus. Rangkaian Dell, Juniper dan VMware kepada SONIC.”

Apstra memberi kuasa kepada organisasi untuk mengautomasikan semua aspek rangkaian SONiC, termasuk fasa merancang, membina, menggunakan dan operasi. Penyelesaian IBN yang terkemuka ini memanfaatkan analisis berasaskan tujuan yang canggih untuk mengesahkan rangkaian secara berterusan, seterusnya menghapuskan kerumitan, kerentanan dan gangguan sehingga menghasilkan jaringan yang selamat dan berdaya tahan. Untuk mengetahui lebih lanjut tentang cara mengubah perniagaan anda dengan Apstra, sila layari https://apstra.com/.

Tentang Apstra, IncApstra® ialah syarikat perisian multinasional yang memberikan penyelesaian bersepadu untuk mengautomasikan seni bina dan operasi rangkaian pusat data. Produk utama Apstra, AOS, memberi kuasa kepada organisasi untuk mengautomasikan semua aspek merancang, membangun, mengguna dan mengoperasikan rangkaian mereka, membolehkan mereka membuat perubahan pada rangkaian dengan cepat dan boleh dipercayai, sambil memanfaatkan modal insan dengan cekap dan mengelakkan kebergantungan terhadap satu-satunya vendor perkakasan. Organisasi yang menggunakan AOS telah melihat pengurangan dalam Perbelanjaan Operasi (OpEx) sebanyak lebih daripada 80 peratus, peningkatan kecekapan sebanyak 99 peratus dan peningkatan kebolehpercayaan sebanyak lebih daripada 70 peratus. AOS memanfaatkan analisis berdasarkan niat Apstra yang maju untuk mengesahkan rangkaian secara berterusan, yang akan menghapuskan kerumitan, kerentanan dan gangguan sehingga menghasilkan jaringan yang selamat dan berdaya tahan.

Apstra, yang ditubuhkan pada tahun 2014 oleh peneraju industri rangkaian yang terkenal dan terbukti David Cheriton, Mansour Karam dan Sasha Ratkovic, beribu pejabat di Menlo Park, California, dengan pejabat-pejabat di seluruh dunia.

Keywords: Computer Software Computer/Electronics Corporate Expansion New products/services

Source: PRNEWSWIRE


Samsung Memperkenalkan Galaxy A12 dan Galaxy A02s Baharu

Samsung Malaysia Electronics hari ini memperkenalkan penambahan terbaharu kepada keluarga siri Galaxy A, iaitu Galaxy A12 dan Galaxy A02s. Kedua-dua telefon pintar ini menawarkan paparan imersif besar, digandingkan dengan rangkaian kamera serba guna untuk mengabadikan apa jua momen penting dan bermakna, bersama-sama dengan bateri yang tahan lama sepanjang hari.

Berikut adalah spesifkasi penuh kedua-dua peranti ini:

Galaxy A12 tersedia mulai 6 Januari 2021 dengan harga pasaran yang disyorkan sebanyak RM799 dan hadir dalam dua warna – hitam dan biru.

Galaxy A02s tersedia mulai 6 Januari 2021 dengan harga pasaran yang disyorkan sebanyak RM529 dan hadir dalam dua warna – hitam dan biru.

Dapatkan kedua-duanya di Samsung Experience Store, pengedar-pengedar sah atau e-store kami.

Untuk maklumat lanjut mengenai Galaxy A12 dan Galaxy A02s, sila layari:

Galaxy A12: https://www.samsung.com/my/smartphones/galaxy-a/galaxy-a12-blue-128gb-sm-a125fzbjxme/


Sertai Kempen “Angpau For You” Realme Malaysia & Rebut Menang Telefon Pintar

Bersempena dengan perayaan Tahun Baru Cina ini, Realme Malaysia bakal mengadakan kempen, “Angpau For You” di mana orang ramai berpeluang memenangi pelbagai hadiah menarik!

Kempen bermula 16 Januari sehingga 10 Februari 2019. Antara hadiah menarik yang ditawarkan termasuklah telefon pintar – Realme 2 Pro, Realme 2 & Realme C1, gelang pintar Olike, Oppo selfie stick dan baucer daripada Lazada serta Shopee.

Bagaimana untuk sertai? Mudah sahaja! Imbas kod bar atau klik pautan ke permainan “Angpau For You” Realme Malaysia. Kemudian, main dan menang hadiah serta-merta! Setiap orang, berpeluang menang sekali je tahu! Goodluck! 🕺🕺


Jeff Doyle Apstra Keluarkan Buku Intent-Based Networking for Dummies Pertama

Buku baharu sediakan pelan tindakan untuk syarikat-syarikat membangunkan kerangka seni bina perangkaian berasaskan hasrat, memperkasa organisasi-organisasi untuk mentransformasikan semua aspek rangkaian

MENLO PARK, California, 15 Jun 2020 /PRNewswire/ — Jeff Doyle, Anggota Kakitangan Teknikal di Apstra, pelopor bagi perangkaian berasaskan hasrat dan syarikat perisian multinasional yang mengautomasikan rangkaina pusat data, hari ini menerbitkan buku Intent-Based Networking for Dummies pertama beliau. Buku ini menyediakan pelan tindakan untuk syarikat-syarikat membangunkan kerangka seni bina perangkaian berasaskan hasrat (IBN) dan memperkasa organisasi-organisasi untuk mentransformasikan seni bina serta operasi rangkaian dengan IBN.

“Sejak beberapa tahun kebelakangan ini, perangkaian berasaskan hasrat telah menjadi istilah popular yang ingin dilaksanakan oleh banyak organisasi, namun hanya segelintir yang benar-benar memahaminya,” kata Jeff Doyle, Anggota Kakitangan Teknikal di Apstra dan penulis Intent-Based Networking for Dummies. “Dengan buku ini, kami berusaha untuk memberi penerangan mengenai apa sebenarnya IBN, apa yang menjadikan suatu rangka tindakan yang kukuh bagi tujuan pelaksanaan dan sejauh mana teknologi sesuai dengan usaha transformasi digital seseorang.”

Perangkaian berasaskan hasrat, yang dijelaskan oleh Doyle dalam buku beliau, merupakan unsur penting bagi mencapai kejayaan transformasi digital. Walau bagaimanapun, terlalu banyak orgrasnisai yang kekurangan sumber untuk memahami bagaimana untuk melaksanakan seni binanya dan memanfaatkan faedah-faedahnya bagi menyokong usaha transformasi digital. Bermula daripada keadaan penggunaan khusus kepada strategi pembangunan, buku ini menawarkan pandangan yang tiada tandingan untuk mentransformasikan dan mengendalikan rangkaian dengan menyokong perubahan yang pantas dan berskala, menjadikan rangkaian ini lebih autonomi sepanjang kitar hayatnya dan menyediakan pandangan yang terkini mengenai rangkaian.

“Organisasi-organisasi yang tidak menyesuaikan amalan operasi mereka adalah tiga kali lebih cenderung untuk gagal dalam transformasi perniagaan digital mereka,” kata Mansour Karam, Presiden dan Pengasas Apstra. “Di Apstra, kami menyediakan pelanggan kami dengan sokongan yang diperlukan untuk menyelaraskan amalan operasi dan melaksanakan perangkaian berasaskan hasrat bagi mewujudkan rangkaian tangkas yang menggalakkan perubahan. Harapan kami adalah agar buku ini dapat melengkapkan semua jenis organisasi dengan pengetahuan yang diperlukan oleh mereka untuk mengambil langkah pertama ke arah transformasi ini.”

Dengan pengalaman selama lebih 30 tahun mengkhusus dalam IBN, protokol penghalaan IP, dasar BGP yang rumit, SDN/NFV dan fabrik pusat data, Doyle telah mereka bentuk atau membantu dalam mereka bentuk rangkaian penyedia perkhidmatan IP dan IPv6 berskala besar di 26 negara merentas enam benua. Doyle berperanan sebagai penulis yang andal untuk perangkaian tentuan perisian, menulis buku-buku seperti CCIE Professional Development: Routing TCP/IP, Volumes I and II; OSPF and IS-IS: Choosing an IGP for Large-Scale Networks; dan Software-Defined Networking: Anatomy of OpenFlow.

Doyle membawa pembaca menyelami lebih mendalam terhadap realiti IBN. Topik-topik khusus termasuk:

Apstra ialah syarikat perangkaian berasaskan hasrat yang terkemuka, membantu pelanggan mengurangkan masa untuk menyediakan perkhidmatan infrastruktur dengan andal sambil menangani cabaran operasi sebaik sahaja infrastruktur ini digunakan. Perkhidmatan IBN Apstra memudahkan rangkaian yang lebih mahir, berkesan kos dan tangkas, menjadikan sumber-sumber berharga tersedia untuk memberi tumpuan pada inisiatif perniagaan. Apstra dibina oleh arkitek dan pengendali, untuk arkitek dan pengendali.

Muat turun salinan Intent-Based Networking for Dummies, https://go.apstra.com/en/intent-based-networking-for-dummies. Ketahui lebih lanjut mengenai Apstra dan bagaimana untuk memanfaatkan perangkaian berasaskan hasrat, kunjungi apstra.com.

Latar Belakang Apstra, IncApstra® ialah sebuah syarikat perisian multinasional yang menyediakan penyelesaian seragam untuk mengautomasikan seni bina serta operasi rangkaian pusat data. Produk khusus Apstra, AOS, memperkasa organisasi-organisasi untuk mengautomasikan semua aspek reka bentuk, pembinaan, penggunaan dan pengendalian rangkaian mereka, bagi membolehkan mereka membuat perubahan pada rangkaian mereka dengan cepat dan andal, di samping memanfaatkan modal insan dengan cekap dan membebaskan mereka daripada penjanjian mengikat vendor perkakasan. Organisasi-organisasi yang menggunakan AOS telah dapat melihat pengurangan sebanyak lebih 80 peratus dalam OpEx, peningkatan ketangkasan sebanyak 99 peratus dan peningkatan keandalan sebanyak lebih 70 peratus. AOS menggunakan analitik berasaskan hasrat termaju daripada Apstra untuk terus mengesahkan rangkaian, seraya menghapuskan kerumitan, kelemahan dan gangguan yang tercetus dalam rangkaian yang selamat dan berdaya tahan.

Apstra, ditubuhkan pada tahun 2014 oleh pemimpin-pemimpin industri perangkaian yang mantap dan terbukti David Cheriton, Mansour Karam dan Sasha Ratkovic, beribu pejabat di Menlo Park, California dengan pejabat-pejabat berada di seluruh dunia.

Keywords: Books Computer Networks Computer Software Computer/Electronics Publishing/Information Service Retail Telecommunications New products/services

Source: PRNEWSWIRE


Google Memberhentikan Picasa Untuk Memberi Fokus Pada Google Photos

Google telah memutuskan untuk memberhentikan servis Picasa dalam masa beberapa bulan lagi. Langkah ini diambil bagi memberikan fokus sepenuhnya kepada Google Photos dan Google menjanjikan bahawa migrasi dari Picasa kepada Google Photos adalah sangat berbaloi.

Untuk menyokong proses migrasi dari Picasa ke Google Photos, Google telah berusaha untuk menjadikan proses tersebut mudah dan cepat, anda cuma perlu log masuk akaun Google Photos melalui Web Album Picasa dan semua kandungan seperti video dan gambar yang sedia ada pada Picasa akan dipindah masuk ke Google Photos

Selain itu Google juga akan menghentikan sebarang kemas kini dan sokongan baru terhadap aplikasi desktop Picasa bermula dari 15 March 2016, bagi yang sudah menggunakan aplikasi tersebut anda masih boleh menggunakannnya seperti biasa.


ReadySet Heroes Bakal Tersedia Di PlayStation 4 Pada 2 Oktober 2019 – Harga Jualan RM79

Sony Interactive Entertainment Singapore Private Limited (SIES) kini mengumumkan bahawa permainan aksi, ReadySet Heroes bakal tersedia di Playstations 4 bermula 2 Oktober 2019 – harga jualan ditawarkan adalah RM79 (Digital Standard Edition).

Bagi yang berminat, sesi pra-tempahan telah dibuka sekarang – Playstation menawarkan kandungan digital premium untuk mereka yang membuat pra-tempah. Lebih menarik, setiap pra-tempahan yang dibuat didatangkan dengan sejumlah penawaran hebat termasuk :


Practical Methods Menawarkan Penyelesaian Antipemalsuan dan Kebolehkesanan dengan Digimarc

Memperluas Kod Bar Digimarc ke Korea Selatan di bawah jenama edgecode®

BEAVERTON, Oregon, 15 April 2021 /PRNewswire/ — Digimarc Corporation (Nasdaq: DMRC), pencipta Platform Digimarc untuk pengecaman dan pengesanan digital, hari ini mengumumkan perjanjian dengan Practical Method, sebuah syarikat yang berpangkalan di Seoul, Korea Selatan untuk melesenkan tawaran edgecode yang menyediakan Kod Bar Digimarc bersiri pada pembungkusan bagi melaksanakan inisiatif anti-pemalsuan, kebolehlihatan rantaian bekalan dan penglibatan pengguna. Practical Method mengkhusus dalam segmen yang melibatkan industri kosmetik, farmaseutikal, penjagaan kesihatan, barangan pembungkusan pengguna, sukan, pakaian dan makanan.

“Kami teruja untuk menawarkan Kod Bar Digimarc kepada pelanggan kami di bawah jenama edgecode dan kami melihat potensi pertumbuhan yang besar, khususnya dalam skop perlindungan jenama,” kata Howard Kim, Pengasas merangkap Ketua Pegawai Eksekutif Practical Methods. “Pelanggan kami melihat kelebihan nilai dalam penggunaan Digimarc berbanding penyelesaian perlindungan jenama dan penggunaan simbol yang lain.”

Edgecode dengan Kod Bar Digimarc ialah penyelesaian bersiri yang lengkap untuk penyelesaian pembungkusan terhubung dan pencetakan data boleh ubah. Aplikasi mudah alih edgecode dikuasakan oleh perisian Digimarc Discover dan dioptimumkan untuk keperluan aliran kerja yang beraneka serta kepelbagaian peranti pengimbas yang terdapat di pasaran Asia.

Practical Methods ialah salah satu pembekal kod bar data boleh ubah terbesar untuk sektor kosmetik. Syarikat ini turut bekerjasama dengan liga sukan profesional Asia dengan menambahkan edgecode ke dalam tiket perlawanan bagi mencegah pemalsuan dan melindungi reputasi jenama liga.

“Practical Methods merupakan penyokong setia Kod Bar Digimarc dan pembungkusan terhubung, penyelesaian antipemalsuan dan kebolehkesanannya sangat diperlukan di pasaran yang ia sertai,” kata Scott Wilcox, Naib Presiden Perkhidmatan Pelanggan Digimarc. “Kami berbangga dengan teknologi kami yang boleh menyokong edgecode dan membantu industri utama seperti industri farmaseutikal dan penjagaan kesihatan, menyerlahkan kebolehlihatan di dalam rantaian bekalan mereka serta melindungi pelanggan dan memelihara reputasi jenama mereka.”

Ketahui lebih lanjut tentang penyelesaian Practical Methods dan dapatkan maklumat tentang kelebihan kebolehkesanan Digimarc.

Source: PRNEWSWIRE


Xiaomi Mi 10 Mungkin Peranti Pertama Di Dunia Sokong RAM LPDDR5? Biar Betul?

Menerusi laporan sebuah sumber, Micron secara rasminya telah mengeluarkan cip LPDDR5 pertama hari ini dan mengumumkan bahawa Xiaomi Mi 10 akan menjadi peranti pertama yang didatangkan dengan cip tersebut.

Selepas tularnya berita tersebut, timbalan pengurus besar jabatan pemasaran Xiaomi iaitu Zang Zhiyuan juga dikatakan berkongsi berita yang sama seakan-akan memberi gambaran bahawa Xiaomi Mi 10 akan menjadi peranti dengan sokongan Snapdragon 865 + LPDDR5 yang pertama di dunia.

Bercakap mengenai prestasi, memori LPDDR5 menggunakan teknologi terkemuka industri untuk 12GB RAM. Ia menawarkan kuasa yang lebih rendah dengan mempunyai kadar pemindahan data sepantas 6.5Gbps. Dari segi kelajuan, ia dikatakan dua kali pantas berbanding LPDDR4 dan 20 peratus lebih baik daripada LPDDR4x RAM – meningkat sebanyak 50 peratus. Menerusinya, proses penggunaan aplikasi lebih pantas dan penjimatan bateri adalah lebih 5% hingga 10%.

Berbanding dengan standard LPDDR4, kelajuan I / O LPDDR5 meningkat daripada 3200 MT / s kepada 6400 MT / s (kelajuan DRAM 6400Mbps). Ia juga berupaya merakam video 8K dengan bantuan Snapdragon 865. Penambahan baikan pada LPDDR5 pasti meningkatkan prestasi Xiaomi 10 – ia pasti akan menjadi penanda aras baharu untuk segment peranati perdana generasi seterusnya pada tahun ini.


honor 7X & honor 9 Lite Kini Dilengkapi Sokongan Pengecaman Wajah!

Sebelum ini kami ada berkongsi dengan anda mengenai honor 7X yang akan menyokong ciri Face Unlock tidak lama lagi. Hari ini, pihak honor mengumumkan di mana honor 7X dan honor 9 Lite kini menyokong ciri baru iaitu sokongan pengecaman wajah, Face Unlock.

Dengan kehadiran ciri ini ia memudahkan lagi pengguna untuk membuka peranti malah juga membantu pengguna membaca notifikasi tanpa membukanya kerana sistem pengecaman ini mampu membaca 1000 titik di wajah anda.

Kemas kini Face Unlock telah tersedia pada honor 7X bermula hari ini, manakala bagi honor 9 Lite pula adalah bermula 3 April 2018. Bagi anda yang memiliki salah satu peranti ini apa kata cuba semak di ruangan tetapan peranti.


Xiaomi Bakal Perkenalkan Produk Baru Pada 27 September 2016

Xiaomi nampaknya semakin rancak memperkenalkan produk baru hampir setiap bulan. Selepas pelancaran rasmi Xiaomi Mi Max dan Xiaomi Redmi 3S di pasaran tempatan, syarikat popular daripada negara China ini bakal mempamerkan produk terbaru mereka pada 27 September 2016.

Melalui teaser yang dikeluarkan, Xiaomi memperlihatkan huruf ‘S’ sahaja, tetapi ramai meneka kemungkinan besar peranti Xiaomi Mi 5S bakal diperkenalkan. Sebelum ini, terdapat desas desus yang mengatakan Mi 5S akan hadir dengan beberapa kemaskini, termasuk kemungkinan besar menyokong dua kamera utama yang semakin menjadi tren masa kini.

Pada acara sama, Xiaomi dijangka akan memperkenalkan beberapa lagi produk baru. Adakah kemaskini dari siri ‘Mi Note’ juga hadir pada acara tersebut? Sama-sama kita nantikan 27 September 2016 ini.


Prezi Viewer

Pembentangan adalah sesuatu yang memerlukan persediaan rapi, tiada siapa mahu nampak kekok dan tidak bersedia ketika melakukan pembentangan di hadapan majikan, rakan sekerja mahupun pensyarah. Jadi dapatkan aplikasi Prezi Viewer yang dapat membantu anda bersiap sedia dan berlatih untuk melakukan pembentangan. Melalui aplikasi ini anda dapat membaca slide pembentangan ketika menaiki kenderaan dan juga waktu lapang dengan mudah.

Selepas sampai di meja pembentangan sambungkan sahaja pembentangan dari dalam smartphone melalui Chromecast dan mulakan pembentangan, sangat mudah dan cepat. Selan fungsi asas tersebut, anda juga boleh berkongsi fail pembentangan melalui e-mel, mesej dan juga media sosial.

Muat Turun


HONOR Huat Huat Deals! Jualan Harga Gila-Gila Punya, Promosi Bermula 17 – 31 Januari 2020!

PROMOSI GILA PUNYA GILA! Haaaa, HONOR kini memeriahkan sambutan perayaan Tahun Baru Cina dengan jualan harga hebat untuk produk mereka – termasuk peranti pintar dan aksesori yang menakjubkan.

Lebih menarik, korang juga berpeluang untuk mendapatkan penghantaran secara percuma dan angpao percuma untuk setiap pembelian yang dibuat sepanjang tempoh promosi.  Selain itu, korang juga boleh menambah RM20 untuk setiap pembelian dibuat dan berpeluang bawa pulang HONOR 10,000mAh Power Bank (bernilai RM149).

Tawaran menarik ini tidak hanya terhenti di situ sahaja! Korang juga berpeluang menerima baucar bernilai RM400, HONOR 3-in-1 Traveling Set dan HONOR Waterproof Bag secara percuma untuk setiap pembelian HONOR 20 PRO (sementara stok masih ada).

Di samping itu, korang juga boleh sertai aktiviti Spin the Wheel di aplikasi HiHONOR untuk berpeluang memenangi hadiah menarik berupa HONOR FlyPods Lite, HONOR Band 5 Sport atau baucer RM 50 dengan pembelian minimum RM 600 untuk sebarang produk.


Ujian Maxis 5G di Cyberjaya Bermula Awal Minggu Ini – Kelajuan Muat Turun 3Gbps

Maxis Berhad dengan kerjasama HUAWEI bakal memulakan percubaan rangkaian 5G pertama di Malaysia awal minggu ini di Cyberjaya – Difahamkan, ia dikatakan hadir dengan kelajuan muat turun setinggi 3Gbps dan akan berlangsung selama enam bulan.

Ketua Pegawai Teknologi Maxis, Morten Bangsgaard berkata ujian berkenaan bakal memberikan analisis yang mendalam tentang ciri-ciri 5G termasuk : penggunaan spektrum dalam band yang lebih tinggi, kewujudan bersama dengan perkhidmatan semasa serta kelajuan internet mudah alih dan aplikasi realiti maya (VR) ultra tinggi.

Menariknya, apabila rangkaian 5G ini tersedia kelak, ia dijangka memberikan kelajuan lebih cepat sehingga 10 kali lebih tinggi berbanding 4G. Beberapa aplikasi yang akan bermanfaat daripada keupayaan 5G termasuk pemanduan autonomi, pengilangan pintar, pembantu AI peribadi dan inisiatif bandar pintar.


Gambar Acah Sony PlayStation 5 Lebih Jelas Tertiris?! Dijangka Hadir Sekitar Februari 2020!

Permainan konsol Sony PlayStation memang mempunyai sebilangan kipas susah mati yang sangup menanti-nantikan produk baharu dari mereka, dan bagi ura-ura Sony PlayStation 5 (PS5) juga tidak berhenti disebarkan di laman sesawang.

Terkini, gambar acah Sony PS5 yang lebih jelas telah dikongsikan oleh LetsGo Digital di mana reka bentuk generasi baharu ini tampil lebih tebal berbanding sebelumnya. Menurut sumber, permainan konsol ini dijangka akan diperkenalkan sekitar Februari 2020, adakah benar kita nantikan seterusnya dari Sony.


LEAGOO T1 Dengan Sokongan Pengimbas Cap Jari Dijual Pada Harga RM549

Selepas melancarkan phablet dengan sokongan bateri terbesar melalui kemunculan model Shark 1, nampaknya LEAGOO Malaysia telah memperkenalkan satu lagi siri terbarunya untuk pasaran tempatan dengan model T1 secara rasmi.

Dengan menggunakan slogan “Born to be Stylish”, LEAGOO T1 menyokong kamera depan beresolusi 8 Megapiksel dengan fungsi Face Beauty 4.0 yang berupaya membantu anda untuk mendapatkan hasil gambar yang lebih cantik.

Paparan skrin 2.5D Corning Gorilla Glass 4 berukuran 5.0 inci IPS dengan resolusi 720 x 1280 piksel pada LEAGOO T1 telah mendominasi panel depan, manakala ia tampil dengan kerangka unibodi logam yang terasa lebih premium. Tidak cukup dengan itu, telefon pintar dua kad SIM ini juga telah dikuasakan dengan pemproses MediaTek MT6737 Quad Core berkelajuan 1.3GHz dan dioperasikan oleh LEAGOO OS 2.0 berasaskan Android 6.0 Marshmallow.

LEAGOO T1 yang berharga RM549 ini akan dijual mulai 5 Ogos 2016 ini dalam tiga warna pilihan iaitu Champagne Gold, Rose Gold dan juga Titanium Grey. T1 juga merupakan sebuah peranti yang berbaloi untuk dimiliki kerana ia menyokong pengimbas cap jari yang sangat pantas iaitu sekitar 0.19 saat sahaja untuk anda mengaksesnya.

LEAGOO Malaysia juga turut mengumumkan perubahan jenama mereka daripada “LEAGOOSmartphone” kepada “LEAGOO Stylish Phone”. Seiring dengan perubahan jenama itu, LEAGOO T1 menjadi titik permulaan yang baru dalam industri ini.


HONOR MagicWatch 2 Rasmi – Sokong Cip Kirin A1 + Skrin & Bateri Lebih Besar!

Seiring pelancaran siri HONOR V30, syarikat tersebut turut mengemas kini barisan jam pintar mereka dengan kemunculan HONOR MagicWatch 2. Ia merupakan pewaris untuk HONOR Magic Watch yang dilancarkan tahun lepas dan didatang dengan peningkatan ketara – termasuk skrin dan bateri lebih besar.

HONOR MagicWatch 2 menerima perubahan utama pada paparan dengan binaan muka jam berukuran 1.39 AMOLED bersama resolusi 454 x 454. Masih terdapat dua butang fizikal pada sebelah kanan dan kemasan bezel kelihatan lenih nipis.

Untuk spesifikasi dalaman, HONOR MagicWatch 2 diselitakan dengan keupayaan prestasi lebih baik menerusi penjaan cip pemproses Kirin A1 – ia merupakan cip yang sama digunakan pada HUAWEI Watch GT 2 dan HUAWEI Freebuds 3. Jam pintar ini membawakan sambungan Bluetooth 5.1.

Antara fungsi menarik pada jam pintar ini termasuk – pemantauan kadar jantung menerusi teknologi TruSeen 3.5, sokongan SP02, pemantauan tidur dengan TruSleep 2.0, pemantauan tekanan dengan TruRelax dan mengesan sehingga 15 mod sukan yang berbeza.

Satu lagi peningkatan pada jam pintar ini adalah kapasiti bateri – 455mAh di mana dua kali ganda berbanding HONOR MagicWatch. HONOR mendakwa jangka hayat bateri ini mampu bertahan sehingga 14 hari dalam mod biasa, 30 jam untuk mod GPS dihidupkan, 24 jam untuk bermain muziz secara berbalik dan 10 jam untuk panggilan Bluetooth.

HONOR MagicWatch 2 tersedia dalam dua warna menarik seperti Carbon Black and Flax Brown – jam pintar ini ditawarkan untuk pasaran China pada harga ¥1,399 (kira-kira RM 831)


Huawei Mate 9 Versi Porsche! Biar Betul Ni?

Mestilah betul, tak ada yang mustahil dalam dunia teknologi hari ini. Tadi kami ada kongsikan berita pelancaran Huawei Mate 9 kan, sebenarnya terdapat satu variasi istimewa Mate 9 yang dilancarkan bersama-sama versi biasa. Versi istimewa ini adalah hasil kerjasama Huawei dengan pengeluar kereta, Porsche, haa bukan calang-calang jenama tau.

Dari segi rekaan, Huawei Mate 9 Porsche Design sememangnya nampak sangat cantik, premium, mewah dan juga menggiurkan. Bahagian hadapannnya nampak agak sama dengan Galaxy Note7, dengan skrin melengkung di kedua-dua sisi dan pengesan cap jari di bahagian bawah. Kalau dah cantik, apa salahnya kan kalau rekaan Galaxy Note7 dijadikan rujukan.

Warna hitam yang dikenakan kepada peranti ini memberikan rasa premium dan kelas tersendiri, nampak sungguh maskulin. Bahagian belakang pula dilengkapi kamera sama yang ada pada Mate 9, kamera dwi-lensa dari Leica yang semua tahu kehebatannya dalam mengambil gambar.

Perbezaan lain di antara Mate 9 dan Mate 9 Porsche Design adalah dari segi spesifikasi dalaman. Mate 9 Porsche Design dilengkapi skrin beresolusi 2K, manakala versi biasa pula hanya menggunakan skrin resolusi FHD. Bahagian cip pemproses pula tidak beruabah pada Mate 9 Porsche Design, kedua-dua peranti ini menggunakan cip Huawei Kirin 960 octa-core, namun versi Porsche sedikit istimewa dengan kapasiti RAM yang lebih besar, iaitu 6GB berbanding 4GB pada versi biasa.

Perbezaan terakhir dan mungkin yang paling penting mestilah pada harga, kalau dah pakai nama Porsche mestilah mahal. Mate 9 dijual pada harga €699 (kira-kira RM3239), manakala Mate 9 Porsche Design pada harga €1395 (kira-kira RM6492.82), fuhhh ni bukan berlubang poket, ni dah tahap boleh jual organ terus ni!


sooka Menyemarakkan Semangat Merdeka Dengan Kandungan Ikonik Tempatan!!

sooka, perkhidmatan penstriman versi mudah alih terbaru di Malaysia yang menyiarkan hiburan kegemaran Malaysia, meraikan Merdeka dengan pelbagai filem ikonik tempatan yang disusun khas menerusi kempen ‘sooka Dooka Kita Bersama, Sentiasa’ yang boleh distrim dan dinikmati oleh semua rakyat Malaysia. Kempen ini turut menawarkan promosi istimewa untuk kedua -dua pelan VIP yang sedia ada mulai 27 Ogos 2021.

Kempen ‘sooka Dooka Kita Bersama, Sentiasa’ akan menyampaikan pelbagai filem eksklusif yang telah mencorak kehidupan kita sebagai rakyat Malaysia, yang kini boleh distrim oleh para penonton secara terus di dalam peranti mudah alih mereka. Barisan filem-filem ikonik yang disusun khas termasuklahTalentime dan Mukhsin arahan pengarah tersohor, Allahyarham Yasmin Ahmad; Buli, Papadom, dan Appalam arahan Afdlin Shauki; Cinta dan Sepi arahan Kabir Bhatia; dan filem-filem klasik arahan Allahyarham Tan Sri P. Ramlee. Tidak dilupakan ialah filem-filem terkini Malaysia seperti Polis Evo 2, Aku Posmen, Ola Bola, Hantu Bonceng 2.0, Mael Totey, dan kisah kehidupan wira negara Datuk Lee Chong Wei dalam filem yang memberi inspirasi kepada semua berjudul Lee Chong Wei.

Ketua Program sooka, Emarina Mohd Kamal berkata, “Kami percaya bahawa filem adalah salah satu bentuk hiburan yang memberikan impak paling besar kepada kita, supaya cerita yang dekat dengan hati kita dapat dikongsi degan semua. Talentime, dan Ola Bola adalah contoh terbaik penceritaan tentang kehidupan seharian masyarakat Malaysia; seperti cinta kepada bola sepak, atau memori semasa kita berada di bangku sekolah, yang boleh menyatukan dan memupuk semangat kemasyarakatan sesama kita.

Untuk memulakan perjalanan sooka anda, muat turun aplikasi sooka daripada Apple Store atau GooglePlaystore. Untuk mendapatkan maklumat terkini mengenai sooka, ikuti sooka di Facebook (sookaMalaysia) dan Instagram (@sookamalaysia), atau layari sooka.my.


OnePlus 5T Set Malaysia Nak Dibawa Masuk?!

Kemas Kini : Harga Rasmi OnePlus 5t sudah diumumkan;

6GB RAM | 64GB ROM – RM2449
 8GB RAM | 128GB ROM – RM2749

Ramai yang tertanya-tanya adakah peranti OnePlus terbaru OnePlus 5T set original Malaysia akan dibawa masuk? Boleh dikatakan ya, kerana baru-baru ini Brightstar Distribution Sdn. Bhd baru sahaja memuat naik satu video acah mengenai peranti tersebut.

Dikhabarkan pengguna di Malaysia atau peminat OnePlus boleh mendapatkan peranti tersebut sebelum Hari Natal yang bakal tiba nanti. Namun, buat masa ini pihak Brightstar masih lagi belum mengumumkan tarikh sebenar ia akan dipasarkan.

OnePlus 5T merupakan sebuah telefon pintar yang dikemas kini daripada model sebelumnya iaitu OnePlus 5. Walaupun ia produk dikemas kini, OnePlus telah melakukan perubahan pada rupa luarannya dengan meletakkan skrin hampir penuh di depan.

Menggunakan paparan beresolusi 1080 x 2160 HD penuh+, skrin ini direka lebih besar berbanding sebelumnya iaitu bersaiz 6.01 inci dengan ruang dagu dan atas yang nipis. Ini menyebabkan pengimbas cap jari telah dialihkan ke bahagian belakang.

Kamera utama pada peranti ini dibekalkan sensor 20 Megapiksel dan 16 Megapiksel bersama aperture seluar f/1.7. Selain itu, OnePlus 5T masih mengekalkan cip pemproses berkuasa Snapdragon 835, RAM sehingga 8GB, dan storan sehingga 128GB.

Bateri yang membantu menjana keseluruhan telefon dilihat agak kecil iaitu hanya 3,300mAh, tetapi dengan teknologi pengecasan pantas Dash Charger pengguna tidak akan berasa ia sebagai satu kekurangan.

Sumber : Brightstar Malaysia


Menaiki Tesla Model S 85 Pada Hari Minggu Ini!

Grab sering hadir dengan beberapa promosi, terkini dan buat pertama kali di Malaysia, Grab dengan kerjasama GreenTech Malaysia secara rasminya menawarkan pengguna Grab untuk mencuba menaiki kenderaan elektrik Tesla Model S 85.

Menurut Tesla, kenderaan ini mampu memecut dari 0 hingga 100km/h dalam hanya 2.8 saat dan mempunyai kelajuan tertinggi 250km/h. Ia juga telah dianugerahkan penarafan keselamatan lima bintang.

Bermula hari ini, 14 Oktober 2016 hingga 16 Oktober 2016, dari jam 10 pagi hingga 6 petang, pengguna Grab boleh menempah perjalanan dengan ikon khas pada aplikasi Grab yang hanya dikenakan RM15 setiap perjalanan dengan Tesla Model S 85.

Maklumat lanjutan mengenai perjalanan Tesla Model S 85, layari laman rasmi Grab.


Kamera Kompak Paling Kecil Di Dunia – Sony RX0 II Kini Rasmi Berharga RM2,799!

Tertarik dengan reka bentuk mini pada Sony RX0 II, kini kamera paling kecil di dunia ini telah dirasmikan di pasaran Malaysia dengan harga jualan RM2,799 dan akan mula dijual Mei nanti.

RX0 II mempunyai saiz yang sangat kecil iaitu 59 x 40.5 x 35mm dengan berat hanya 135g sahaja, ia disertakan Exmor RS CMOS 1.0 inci dan pemproses imej BionzX yang mampu menghasilkan gambar menarik pada resolusi 15.3MP.

Sokongan spesifikasi menarik termasuk juga lensa 24mm dengan bukaan lensa F4, rakaman video 4K @ 30FPS, sistem penstabilan OIS, kalis air sehingga kedalaman 10 meter dan mampu bertahan jika jatuh pada ketinggian 2 meter.


Bocor Lagi, OPPO F11 Pro Bakal Hadir Dengan Rekaan Pop-Up Kamera

Bocor dan bocor lagi…Kini, muncul satu lagi berita menarik ingin kami kongsikan mengenai OPPO F11 Pro yang mana peranti ini dilihat bakal hadir dengan rekaan pop-up kamera bersama ketersediaan dwi kamera utama (disusun menegak) pada panel belakang. Selain itu, pengimbas cap jari turut terbina pada bahagian belakang.

F Series upgraded, in more ways than one. ⬆📸  #OPPOF11Pro coming soon. pic.twitter.com/9K0o9OpJGo

— OPPO (@oppo) February 15, 2019

Appearances are often misleading. 👼Reveal your true self, with a #BrilliantPortrait. 😈#OPPOF11Pro is coming soon. 🥊 pic.twitter.com/GBKrgaHHOq

— OPPO (@oppo) February 17, 2019

Perkara ini didedahkan sendiri oleh pihak OPPO menerusi beberapa video acah yang dimuat naik melalui laman Twitter rasmi mereka.Pun begitu, OPPO masih lagi berteka teki mengenai tarikh pelancaran rasminya! Sama-sama kita tungguuu~


Vivo Lengkapkan Pembangunan Peranti Dengan Sokongan 5G

Seiring dengan kemajuan teknologi yang pesat membangun, kemas kini rangkaian 5G menjadi topik hangat untuk dibincangkan dan pelbagai syarikat dilihat berlumba-lumba untuk memperkenalkan peranti dengan sokongan rangkaian berkenaan.

Mengakui ingin menjadi yang terawal melancarkan telefon pintar dengan rangkaian 5G , Vivo memaklumkan bahawa pihaknya telah selesai melengkapkan telefon pintar keluaran mereka dengan sokongan rangkaian 5G dan akan mula menguji aplikasinya.

Berdasarkan gambar ‘bocor’ yang dikongsi, peranti yang digunakan untuk pembangunan rangkaian ini merupakan model Vivo NEX.

Menurut Vivo, pihaknya telah selesai membangunkan perkakasan dan perisian untuk telefon 5G mereka termasuk perancangan seni bina, susunan motherboard, RF dan antena, dan ruang pengoptimuman. Selain itu, pihak vivo turut memaklumkan rupa dan saiz juga telah memenuhi standard komersial.

Pun begitu,buat masa ini info lanjut mengenainya perkara teknikal berkaitan dengannya masih lagi belum dikongsi secara terperinci.


Tempahan Awal Samsung Galaxy A30 & Galaxy A50 Kini Tersedia Di Senheng – Harga Bermula RM799

Sedia maklum, Samsung bakal memperkenalkan Samsung Galaxy A30 & Galaxy A50 pada 18 Mac ini. Tapi, tahukah anda? Tempahan awal untuk kedua-dua model ini kini telah pun tersedia di Senheng dan harga yang ditawarkan adalah seperti berikut :

Setiap tempahan akan menerima hadiah percuma berupa kad mikroSD 64GB untuk pembelian Galaxy A30. Manakala, pembelian Galaxy A50 pula, pelanggan bakal menerima jam pintar secara percuma. Maklumat lanjut, sila layari PAUTAN INI.


【Zon Perbandingan】 HUAWEI Mate Xs vs HUAWEI Mate X vs Samsung Galaxy Z Flip vs Samsung Galaxy Fold

Kalau sebut sahaja peranti boleh lipat, mestinya nama Samsung dan HUAWEI yang akan terlintas dalam fikiran. Mana tidaknya, Samsung Galaxy Fold adalah peranti boleh lipat pertama yang diperkenalkan di pasaran tempatan dengan harga jualan yang mencecah RM8000 ke atas.

Seterusnya HUAWEI Mate X yang juga merupakan salah satu peranti boleh lipat berprestasi tinggi, hanya ia tidak dijual secara rasmi di pasaran tempatan. Kini kedua-dua “ketua” telahpun lancarkan varian baharu, masing-masing adalah HUAWEI Mate Xs dan Samsung Galaxy Z Flip.

Apakah perbezaan dan penambahbaikan antara dua generasi ini? Mari kita semak jadual perbandingan di bawah!


Meriahkan Jualan Shopee 11.11, OPPO Tawar Diskaun Hingga 59% – Bermula 30 Oktober 2019!

OPPO berbesar hati meraikan pesta beli-belah mega Shopee 11.11 dengan tawaran istimewa buat semua – tawar diskaun sehingga 59 peratus untuk sejumlah produk terpilih. Bagi yang berminat, promosi bakal bermula pada 30 Oktober 2019.

Lebih menarik, korang juga berpeluang mendapat baucar menarik daripada OPPO bernilai RM200 dan boleh digunakan untuk pembelian aneka produk menerusi kedai terpilih. Lagi banyak berbelanja, lagi banyak baucar dapat!

Selain itu, korang turut berpeluang memenangi baucar menarik bernilai RM100 dengan hanya bermain Shopee Quiz dan tonton live di aplikasi Shopee! Jadi, bersiap sedia untuk kuiz hari ini pada jam 12 tengah hari dan tonton live pada 30 Oktober, jam 5 petang bagi merebut baucar menarik ini!


LG Tampilkan Video 360 Darjah, Sempena Kempen “Hari Alam Sekitar Sedunia”

LG Electronics (LG) telah memuat naik video mengenai kepentingan menjaga alam sekitar sempena kempen “Hari Alam Sekitar Sedunia”. Video berdurasi 2 minit ini telah diambil menggunakan LG 360 CAM yang memaparkan persekitaran 360 darjah. Ia membawa mesej yang berguna buat penonton, di mana penonton perlu memainkan peranan yang lebih aktif dalam melindungi warisan berharga yang ada di sekeliling anda.

Menampilkan mercu tanda utama seperti Statue of Liberty, Menara Eiffel, Red Square, Great Wall of China, Sydney Opera House dan Istana Changdeok Seoul, video itu sejajar dengan permintaan yang semakin meningkat di media sosial untuk kandungan VR. Malah paparan imej 360 darjah dan video pada platform media sosial terkemuka sedang berkembang dan semakin meningkat. Facebook melaporkan bahawa lebih daripada 20,000 video 360 darjah telah dimuat naik sejak pertama kali format ini disokong.

Bagi yang belum mengetahui, LG 360 CAM adalah aksesori terbaru keluaran LG yang tampil dengan dua kamera 13 Megapiksel yang bergabung untuk mengambil gambar serta video dari semua arah. Dengan rekaan bersaiz yang kecil dan ringan membuat ia sangat mudah alih. Manakala kehadiran bateri berkapasiti 1200mAh pula mampu membuat rakaman video selama 70 minit.


HP Mengumumkan PC Beg Galas

HP baru-baru ini mengumumkan bahawa mereka akan menghasilkan komputer berprestasi tinggi untuk siri Omen dalam bentuk sebuah beg galas. Ya, kita mungkin melihat PC diusung ke mana-mana pada masa hadapan, ini kerana pihak pengeluar menjangkakan teknologi VR bakal menjadi sesuatu yang sangat besar tidak lama lagi dan PC dalam bentuk beg galas merupakan salah satu solusi untuk menjadikan PC berprestasi tinggi lebih portable.

HP menjanjikan bahawa PC beg galas ini hanya akan mempunyai berat maksimum 10 paun walaupun ia bakal dilengkapi pelbagai perkakasan berprestasi tinggi seperti pemproses Intel Core i5/i7, setinggi RAM 32GB dan kad grafik khas.

Secara idealnya, pemilik peranti VR seperti HTC Vive ,Oculus Rift dan lain-lain menggunakan peranti VR mereka dengan unit PC ini tanpa perlu tersekat lagi dengan unit desktop yang sangat susah untuk dialihkan lantas menyekat pergerakan ketika menggunakan VR. HP merupakan syarikat ketiga yang mengumumkan PC beg galas selepas MSI dan Zotac.


realme 5s Tampil Dengan Cip Snapdragon 665 & Bateri 5,000mAh – Dijual Pada Harga RM799!

Nampaknya. sebuah langkah cemerlang realme Malaysia untuk penutup tahun 2019 ini diteruskan apabila telah merasmikan satu lagi model terbaharu yang dikenali sebagai realme 5s yang bakal dijual pada harga RM799. realme 5s disertakan dengan skrin yang sangat baik iaitu 6.5″ LCD HD+ (1600 x 720), 269 ppi yang pastinya memberikan tontonan terbaik kepada pengguna. Tidak hairanlah kerana nisbah skrin ke kerangka peranti ini mencapai sehingga 89%.

Peranti kelas pertengahan ini mengetengahkan spesifikasi menakjubkan apabila menjalankan sistem operasi ColorOS 6 + Android P. Ia turut dikuasakan oleh Snapdragon 665 AIE dan dipadankan dengan RAM sebesar 4GB dan storan 128GB (boleh dikembangkan melalui slot microSD 256GB). Kamera juga sangat baik apabila tampil dengan 4 kamera di bahagian belakang iaitu 48MP (f/1.8) + 8MP (f/2.25) + 2MP (f/2.4) + 2MP (f/2.4). Kamera hadapan juga tidak mengecewakan apabila disertakan dengan 13MP (f/2.0).

Kapasiti peranti ini juga luar biasa apabila disertakan dengan Bateri 5,000mAh (micro USB) pastinya mampu bertahan seharian. Disertakan dengan 3 pilihan warna iaitu Crystal Red & Crystal Blue mampu membuatkan semua anda tidak keruan untuk membelinya. Bagi berminat, realme 5s dijual pada harga RM799.

Ketersediaan adalah bermula 14 Disember 2019 (Offline) di mana setiap pembelian didatangkan dengan hadiah percuma berupa realme 5s phone case. Sebagai alternatif, korang juga boleh dapatkan secara atas talian menerusi Shopee pada 19 Disember 2019 – setiap pembelian didatang hadiah percuma menarik berupa realme 5s phone case  &  realme Buds 2. Jangan lupa dapatkan seunit!

_____________________________________________________________________

Artikel Berkaitan:


REFASHIOND Ventures Mengumumkan Dana Pusingan Baharu untuk AngelList

NEW YORK, 4 Mac 2021 /PRNewswire/ — REFASHIOND Ventures, sebuah firma teroka teknologi rantaian bekalan peringkat awal yang berpangkalan di NYC dan melabur dalam syarikat pemula penyusunan semula rantaian bekalan global, hari ini mengumumkan pelancaran peringkat awal Rolling Fund™ bernilai $10 juta untuk AngelList.

Pengasas Bersama dan Rakan Kongsi Am REFASHIOND Ventures, Brian Laung Aoaeh, CFA dan Lisa Morales-Hellebo, juga mewujudkan Persekutuan Rantaian Bekalan Seluruh Dunia, sebuah komuniti yang menyokong rantaian bekalan, inovasi dan teknologi global yang sedang berkembang pesat.

Encik Aoaeh berkata “Kami percaya bahawa kami berada di peringkat awal penyusunan semula rantaian bekalan global yang dipacu teknologi. Kepercayaan ini telah diperkukuhkan ketika dunia bergelut dengan krisis iklim, sementara kerajaan berusaha untuk mengatasi pandemik COVID19.” Beliau menambah, “Usahawan membangunkan inovasi untuk menyelesaikan masalah kritikal di peringkat global, rantaian bekalan perindustrian menunjukkan kepada kita bahawa pelabur yang mempunyai pengetahuan dan latar belakang tentang rantaian bekalan, teknologi, inovasi dan syarikat permulaan yang baru muncul adalah sukar dicari.”

“Kita tidak akan dapat menyelesaikan krisis iklim ini sehingga kita berjaya menyusun semula rantaian bekalan global secara manual untuk menyerlahkan semula impak mereka terhadap manusia, planet dan keuntungan perniagaan,” kata Cik Morales-Hellebo. “Oleh kerana rantaian bekalan telah didigitalkan sepenuhnya buat pertama kalinya dalam sejarah, pelaburan dalam penciptaan semula aset ini menjadi pemangkin yang besar untuk mencipta peluang pekerjaan, pertumbuhan ekonomi kelas pertengahan global dan aliran nilai baharu yang mengutamakan impak ke atas planet sepertimana keuntungan yang diperoleh,” beliau menambah.

“Kami akan memuktamadkan penutupan pertama kami pada 1 April,” kata Encik Aoaeh dan menambah “Kami menjemput pelabur individu bertauliah, pejabat keluarga, syarikat korporat dan pelabur institusi di seluruh dunia untuk menyertai kami dalam menyokong usaha mewujudkan masa depan yang lebih lestari untuk planet kita.”

Pertanyaan Media:Linda Rigano:  914.815.0396 atau lindarigano@gmail.com

Tentang REFASHIOND VenturesREFASHIOND Ventures yang berpangkalan di NYC merupakan sebuah firma teroka teknologi rantaian bekalan peringkat awal yang dibina untuk melabur dalam syarikat permulaan yang mencorakkan semula rantaian bekalan global. Maklumat tentang dana pertama REFASHIOND Ventures boleh didapati di sini: https://www.refashiond.com/seed berserta manifesto firma yang tersedia di sini: REFASHIOND Ventures – Manifesto Kami. Para pelabur yang berpotensi boleh melawat halaman REFASHIOND Seed tentang AngelList di sini: https://angel.co/v/back/refashiond-seed.

Tentang AngelListAngelList Venture merupakan platform utama untuk pelaburan dalam syarikat permulaan yang mengubah dunia. Bagi pengurus dana, AngelList menyediakan platform tunggal untuk mengumpul, mengguna dan menguruskan dana usaha sama. Bagi para pelabur, AngelList menawarkan segala yang diperlukan untuk melabur dalam syarikat permulaan peringkat tertinggi, semuanya pada satu tempat. Pada tahun 2020, 51% daripada semua urus niaga VC A.S. peringkat tertinggi telah dibiayai melalui AngelList Venture.

Logo – https://ering.com.my/wp-content/uploads/2021/03/refashiond-ventures-mengumumkan-dana-pusingan-baharu-untuk-angellist.jpg

Keywords: Banking/Financial Service Computer Software Computer/Electronics Transportation New products/services Venture Capital

Source: PRNEWSWIRE


Sarung Pelindung & Kotak Pembungkus Redmi K20 Muncul Di Media Sosial – Cantik Menarik Tertarik!

Meskipun belum mendedahkan tarikh untuk pelancaran, namun Redmi dilihat terus mengacah mengenai pewaris baru mereka iaitu Redmi K20. Terbaru, imej kotak bungkusan dan sarung pelindung model tersebut bocor di media sosial – sekaligus mendedahkan beberapa butiran utama.

Memetik imej tersebar, kotak bungkusan Redmi K20 dihiasi dengan dua warna menarik – warna hitam pada penutup, manakala kotak utama pula bewarna ungu. Pada kotak tersebut terdapat tulisan memperlihatkan model tersebut – Redmi K20 bersama ikon comel di tengah.

Seterusnya, sarung pelindung. Imej tersebar memperlihatkan sarung pelindung Redmi K20 dilihat hadir dengan warna ungu. Terdapat potongan panjang pada bahagian tengah bersama tulisan “Redmi”- spekulasi mendedahkan ia dijangka mempunyai persediaan tiga kamera.

Tiada potongan untuk pengimbas cap jari pada sarung pelindung – sekaligus memberi bayangan model ini dijangka hadir dengan pengimbas cap jari di bawah skrin. Sisi kanan memperlihatkan benjolan menempatkan butang kuasa dan laras suara.


Percuma Vivo V7+ Jika Anda Daftar Pelan Pascabayar Digi

Hari ini Digi menawarkan dua peranti vivo secara percuma kepada mereka yang melanggan pelan pascabayar Digi terpilih. Dua peranti tersebut ialah vivo V7+ dan vivo Y53 kedua-duanya berharga RM1,299 dan RM599 seunit.

Bagi yang berminat, anda boleh segera menukar ke rangkaian Digi atau mendaftar sebagai pelanggan baru untuk mendapatkan salah satu telefon pintar 4G ini. Langganan kepada pelan Digi 150 menawarkan vivo V7+ pada harga RM49 sahaja, sementara langganan kepada Digi 250, vivo V7+ akan diberikan secara percuma.

Manakala, langganan kepada Digi 80 sehingga Digi 250 untuk peranti vivo Y53, ia adalah percuma tetapi pelanggan perlu mengeluarkan wang pendahuluan sebanyak RM300 hingga RM450. Wang pendahuluan ini akan dikreditkan semula ke dalam akaun untuk potongan bil bulanan seterusnya. Wang pendahuluan ini juga akan dikenakan kepada pelanggan yang ingin memiliki vivo V7+.

Promosi ini sah bermula sekarang sehingga 31 Disember 2018. Anda boleh lihat pada jadual di bawah sebagai rujukan :

Bagi mendapatkan maklumat lanjut mengenai pelan pascabayar ini, anda boleh layari ke laman rasmi Digi.


ONEXOX Dan Persatuan Kelab Bola Sepak Johor Berkolaborasi Perkenal Pek Permulaan Prabayar Edisi Khas

Baru-baru ini Kelab Bola Sepak Johor (JDT) telah menandatangani satu perjanjian kerjasama dengan ONEXOX Sdn Bhd, bagi memperkenalkan pek permulaan prabayar edisi khas yang dikenali sebagai “Southern Tigers Club Prepaid Starter Pack”. Pengumuman kolaborasi ini telah disempurnakan sendiri oleh Pengarah Eksekutif Southern Tigers Sdn Bhd iaitu Rezal bin Dato’ Rahim, bersama dengan Ketua Pegawai Eksekutif Kumpulan XOX Bhd iaitu Ng Kok Heng.

Produk premium khas yang diperkenalkan khusus untuk peminat kelab bola sepak JDT ini telah menerima pengubahsuaian USSD EASY MENU yang boleh diakses secara luat atau dalam talian secara percuma dengan mendail kod khas. Sokongan rangkaian 4G LTE yang pantas ini juga turut membolehkan peminat JDT untuk menonton penstriman video perlawanan bola secara langsung terus menerusi saluran rasmi JDTTV. Walaupun pek permulaan ini disasarkan untuk peminat JDT, ianya boleh didapati di seluruh Malaysia.


Oukitel Melancarkan Secara Rasmi Jenama Mereka Di Malaysia

Oukitel telah melancarkan secara rasmi jenama mereka di Malaysia pada satu acara eksklusif di ibu kota semalam.

Pada tahun 2016, Oukitel mempunyai 300 pengedar dan 6 pusat servis di seluruh Malaysia. Oukitel menyasar untuk memperluaskan peniaga mereka kepada 800 pengedar dan 12 pusat servis tahun ini untuk memudahkan pelanggan Oukitel. Selain itu syarikat ini juga berharap untuk membuka 5 kedai konsep bagi membolehkan orang ramai mencuba peranti terbaru dari Oukitel. Pada acara ini Oukitel juga memperkenalkan beberapa model telefon pintar untuk pasaran Malaysia.

Oukitel K6000 Plus pertama kali diumumkan pada MWC 2017 dan kini ia telah tiba di Malaysia. K6000 Plus mempunyai badan logam dan dipasang pengimbas cap jari. Paparan panel LTPS 5.5 inci dengan resolusi 1080 x 1920 piksel pula menawarkan warna yang menonjol, butiran yang tajam dan jelas.

Oukitel K6000 Plus dilengkapi MediaTek 6750T Octa-Core, ia adalah pemproses cekap tenaga dengan 4 teras bekerja pada 1GHz untuk tugas-tugas ringan, serta 4 teras lagi pada 1.5GHz untuk kerja-kerja berat. Peranti ini juga dipasangkan 4GB RAM dan 64GB ROM yang bermakna anda mempunyai memori yang mencukupi untuk multitasking dan penyimpanan fail. Selain itu, ia menyokong kad memori microSD sehingga 128GB.

Untuk kamera utama, kamera K6000 Plus sensor 16MP Sony IMX298 dibantu sistem fokus PDAF. Kamera hadapan pula dilengkapi sensor 8MP untuk gambar selfie yang baik. Fokus utama peranti ini adalah pada baterinya dengan kapasiti 6,080mAh daripada SCUD. Telefon pintar ini menyokong 12V2A pengecasan cepat dan mampu mencapai caj 100% dalam masa 100 minit. SCUD juga telah melakukan pelbagai ujian bagi memastikan komponen bateri ini selamat untuk digunakan.

K6000 Plus menggunakan sistem operasi terbaru Android 7.0 Nougat, hadir dengan dua pilihan warna iaitu kelabu dan emas. Peranti ini akan mula dijual pada bulan April dengan harga RM999.

Oukitel U16 Max menawarkan bahan binaan aloi aluminium gred pesawat dengan 2.5D panel kaca melengkung. Dengan ukuran dimensi badan 165.5 x 83.3 x 9.15mm dan berat 222g, U16 Max mempunyai paparan 6 inci HD dengan teknologi LTPS.

U16 Max dikuasakan oleh pemproses MediaTek MT6753 1.3GHz Octa-core yang dipasangkan dengan GPU ARM Mali-T720 MP3, ia digabungkan dengan 3GB RAM dan 32GB ROM yang boleh dikembangkan melalui kad microSD sehingga 32GB.

U16 Max menggunakan Android 7.0 Nougat yang disesuaikan oleh Oukitel. Telefon pintar ini menawarkan bateri berkapasiti 4000mAh yang disokong dengan 5V1.5A caj pantas. U16 Max menawarkan kamera belakang 13MP disokong dengan Flash LED dan juga kamera hadapan 5 megapiksel untuk tangkapan gambar selfie yang jelas.

Terdapat juga pemgimbas cap jari yang mengambil masa 0.1 saat sahaja untuk membuka kunci peranti. Ciri-ciri yang lain termasuklah fungsi dwi SIM yang menyokong rangkaian 4G, WiFi 802.11 b/g/n, Bluetooth v4.0 dan GPS.

The Oukitel U16 Max hadir dengan warna Grey dan Gold, dan mula dijual pada bulan April dengan harga RM 889.

Oukitel U20 Plus telah diperkenalkan di pasaran Malaysia pada awal bulan ini. Ia merupakan sebuah peranti dengan kamera dwi-lensa pada harga mampu milik.

Ia dilengkapi dengan cip MT6737T Quad-Core dari MediaTek yang mampu beroperasi pada kadar 1.5GHz dan dibantu GPU ARM Mali-T720 MP2. Sistem ini pula dilengkapkan dengan 2GB RAM dan 16GB ROM yang boleh dikembangkan melalui kad microSD. Peranti ini menggunakan bateri dari SCUD dengan kapasiti 3300mAh.

Lensa utama kamera belakang menggunakan sensor Sony 13MP IMX135 dan dibantu oleh sensor 0.3MP yang digunakan untuk mengumpul data imej seperti jarak, kedalaman dan cahaya. Ini membolehkan kamera belakang dua untuk menyampaikan gambar berkualiti. Untuk selfie pula, U20 Plus menggunakan sensor 5MP yang boleh menjana kualiti 8MP resolusi imej yang lebih tinggi.

Oukitel U20 Plus boleh didapati di Malaysia sekarang pada harga RM639 dengan tiga pilihan warna, Jet Black, Grey dan Gold.

Untuk segmen peranti bajet, Oukitel memperkenalkan dua peranti di dalam siri C, iaitu C3 dan C5 Pro di mana kedua-dua telah dilancarkan di Malaysia pada Februari tahun ini. Kedua-dua telefon bimbit yang menawarkan reka bentuk yang baik dengan ciri-ciri peranti entry–level dengan tag harga yang berpatutan di bawah RM400 sahaja.


Google Bangun Fungsi Perkongsian Yang Pantas, ‘Fast Share’ Bagi Peranti Android!

Jenama Apple terkenal dengan Air Drop yang mampu berkongsi fail dengan pantas. Kini ia telah mempunyai persaing apabila Google telah menghasilkan fungsi yang sama menerusi platform Android.

Dalam 1 laporan yang dikeluarkan 9to5Google, fungsi yang dihasilkan ini dinamakan Fast Share. Sama seperti fungsi Air Drop, ia berupaya untuk mengesan peranti Android dan anda boleh berkongsi fail kepada rakan anda yang menggunakan Android.

Menariknya, ia boleh melakukan perkongsian kepada peranti iPhone, Chromebook serta jam tangan pintar. Bukan hanya gambar yang boleh dikongsikan tetapi jugal teks dan URL tanpa perlu menggunakan data internet.


Rocket Alarm

Sering bangun lewat kerana jam penggera dalam smartphone tidak berjaya membangunkan anda dari tidur? Jika ya, maka anda mesti cuba aplikasi Rocket Alarm ini. Keistimewaan pada Rocket Alarm adalah anda perlu menyelesaikan misi yang diberi dalam aplikasi ini supaya ia boleh berhenti dari berbunyi. Interaksi ini termasuk juga menyelesaikan soalan Matematik, atau membuat muka senyum mengikut misi yang dipaparkan pada skrin. Pada masa anda menyelesaikan semua misi ini, anda sudah bangun dari tidur dan tidak berasa ingin tidur balik. Keberkesanan aplikasi ini telah membantu ramai pengguna bangun pada tepat masa dan tiada alasan lewat lagi.

Aplikasi ini turut sokong pada Apple Watch:

Muat Turun:

iOS
•RM 0
•64 MB
•iOS 8.0 dan ke atas

Android
•RM 0
•23 MB
•Android 4.0.3 dan ke atas


JDX Presto Concept Store Kini Di Kuala Lumpur – Gedung Konsep Tanpa Tunai Terbesar Di ASEAN!

Gedung konsep tanpa tunai terbesar di ASEAN, JDX Presto Concept Store kini secara rasminya dibuka di Quill City Mall, Kuala Lumpur. Ia adalah kerjasama antara PUC Berhad (“PUC”) dengan Smuzcity Berhad (“Smuzcity”) dalam usaha bersama mewujudkan landskap peruncitan tanpa tunai di Malaysia. JDX Presto Concept Store terletak di aras Aras 3 (Lot 63, 63B & 72) menawarkan pelbagai jenis jenama produk yang merangkumi barangan elektrik, gajet, kesihatan & kecantikan, kelengkapan rumah dan fesyen.

Membeli-belah di gedung berkenaan adalah mudah. Pelanggan hanya perlu mengimbas kod QR produk pilihan mereka dengan menggunakan aplikasi Presto dan nikmati pengalaman pembayaran mudah melalui eDompet, PrestoPay yang terdapat dalam aplikasi berkenaan. Kemudian, pelanggan boleh memilih sama ada pungutan barangan secara langsung daripada gedung atau penghantaran ke pintu rumah menerusi sokongan JD Logistics.

Bersempena pembukaan rasmi, 5 pelanggan yang membelanjakan nilai minimum RM50 bermula hari ini hingga 31 Disember 2019 berpeluang memenangi sepasang tiket masuk ke Taman Tema Disneyland Hong Kong. Jadi, jangan lepaskan peluang ke Quill City Mall KL dan nikmati pengalaman beli-belah penuh keunikan ini! Muat turun aplikasi Presto menerusi : Apple Store | Google Play.


Rekaan Asus ZenFone 6 Muncul Di Media Sosial – Sah Hadir Dengan Sokongan Snapdragon 855

Sedia maklum, siri ASUS ZenFone 6 bakal dilancarkan pada 16 Mei 2019 dalam sebuah acara pelancaran dijadualkan berlangsung di Valencia, Sepanyol. Masih banyak mengenai spesifikasi penuh masih belum diketahui.

Pun begitu, ASUS kini mengeluarkan imej penggoda yang mengesahkan model tersebut bakal dikuasakan oleh dengan pemproses Snapdragon 855. Model ini juga bakal dilengkapi notification LED pada sebelah kanan atas dan audio jack di bahagian kiri bawah. Sebelah kanan peranti terdapat smart key, manakala sisi kiri menempatkan slot SIM.

Perkara ini dikongsi sendiri oleh pihak ASUS menerusi salah satu posting di Twitter rasmi milik mereka. Apapun sama-sama kita tunggu tuan empunya badan muncul kelak dan kekal bersama eRing untuk update terkini!


Reviu Eksklusif: Bunny PowerBank Charm 5200mAh – Comel dan Berkuasa!

Siapa sangka patung arnab dari Simply Ohsem ini sebenarnya sebuah powerbank yang mampu mengecas peranti anda di mana-mana pada bila-bila masa. Bukan sekadar hiasan, Bunny PowerBank Charm ini mempunyai simpanan bateri berkapasiti 5200mAh di dalam badannya. Port sambungan USB pula terletak di bahagian belakang badan patung ini menjadikan ia tersembunyi dan sukar untuk dilihat.

▲ Kelebihan Bunny Powerbank ini, ia boleh digantung di mana-mana tempat seperti beg galas, beg sandang, beg tangan ataupun hiasan pada kunci kereta anda. Sentuhan fizikal pada Bunny ini terasa amat lembut kerana bulu yang digunakan agak berkualiti tinggi.

▲ Di bahagian atas terdapat indikator kapasiti bateri yang tinggal, manakala di bahagian tengah pula menyediakan satu port input USB untuk mengecas powerbank ini kembali. Seterusnya, di bahagian bawah pula adalah port USB untuk mengecas peranti.

▲ Bunny PowerBank sedang mengecas peranti.

▲ Set lengkap pembelian Bunny Powerbank Charm.

Terdapat pilihan dalam warna hitam, kelabu dan putih, harga yang ditawarkan adalah RM120 daripada harga asal iaitu RM150. Dengan setiap pembelian Bunny Powerbank Charm, anda akan mendapat penghantaran pos secara percuma.

PERADUAN sempena hari pekerja

Sekiranya anda tertarik dengan Bunny PowerBank Charm ini, maka inilah peluang keemasan bagi anda memenangi power bank ini secara percuma!

[gravityform id=”6″ title=”true” description=”true”]

Terima kasih atas tajaan


Sah! Honor 8 Pro Akan Dilancarkan Pada Bulan Julai Ini

Sah! Honor Malaysia hari ini mengesahkan bahawa mereka akan memperkenalkan telefon pintar Honor 8 Pro pada bulan Julai depan.

Rekaan kerangka luar yang dikemaskan oleh logam dengan potongan berlian akan memikat siapa sahaja yang memandangnya. Paparan skrin hadir dengan saiz 5.7 inci Quad HD bersama resolusi 515ppi serta sistem dwi kamera 12 Megapiksel.

Honor 8 Pro ini direka khusus untuk semua pengguna supaya ia sesuai digunakan dalam aktiviti seharian. Sementara itu, bagi kaki game pengalaman yang lebih akan diberikan kerana ia memiliki pemproses HiSilicon Kirin 960 dan sistem grafik Mali-G71 MP8 serta kapasiti bateri sebesar 4,000mAh.

Honor 8 Pro juga bercirikan teknologi generasi masa depan dengan rekaan nipis mencecah 6.97mm sahaja, malah ia boleh mula menerima pra-tempah dalam masa terdekat ini.


Susunan Skrin Mi MIX 4 – Mombinasi mutiara Seperti Berlian Dengan Ketumpatan Setara Tertinggi!

Sebelum pelancaran, pada dasarnya pelbagai pendedahan spesifkasi berlak, seperti penggunaan penyelesaian paparan kamera bawah layar Huaxing Optoelectronics. Seorang blogger digital mendedahkan susunan piksel kawasan CUP Xiaomi MIX 4.

Dilihat dari gambar, kawasan paparan normal mesin menggunakan susunan mutiara. Kawasan CUP adalah susunan mutiara kecil ‘yang berubah menjadi bentuk berlian sambil mengurangkan sub-piksel, yang lebih dekat dengan susunan RGB, dan mungkin susunan piksel yang paling dekat dengan susunan berlian Samsung.

Dilihat dari parameter yang sedang terpapar, model layar Honor dan OPPO menggunakan penyelesaian BOE, yang merupakan metode pengaturan yang paling tidak disukai; sementara versi layar ZTE Axon30 menggunakan penyelesaian Visionox, yang juga merupakan pengaturan Delta; Samsung Display mengharapkan Masih berlian susunan (Berlian, RGB)


Siasatan Terhadap Samsung Galaxy Note7 Baru Berlaku Masalah Pemanasan Melampau?!

Samsung Malaysia telah memulakan program pertukaran Galaxy Note7 dengan unit baru bermula hari kelmarin, manakala pengguna di Singapura, Korea Selatan dan Amerika Syarikat sudah menerima peranti gantian sejak seminggu yang lalu.

Malangnya isu bateri bermasalah ini masih belum berakhir, di mana ada laporan menunjukkan bahawa sebilangan pengguna telah mengalami masalah pemanasan melampau pada Note7 baru mereka ketika melakukan panggilan telefon. Ada juga melaporkan bateri cepat habis walaupun masih tengah mengecas.

Diharap masalah ini dapat diselesaikan segera kerana ia agak menjejaskan nama baik syarikat. Kepada anda yang telah membuat pra-tempahan, dan sedang menunggu giliran mendapatkan peranti baru, bolehlah kongsi dengan eRing pendapat anda terhadap peranti baru ini.


Model RMX1833 Dengan Sokongan Helio P60 Muncul Di Geekbench, Adakah Realme 3?!

Realme baru sahaja memasuki pasaran tempatan dengan tiga model iaitu Realme 2 Pro, Realme 2 dan juga Realme C1. Kini ada satu lagi berita menarik ingin kami kongsikan berhubung sub-jenama OPPO ini, apabila satu lagi model terbaharunya telah membuat kemunculan pertamanya di pangkalan data penanda aras popular iaitu Geekbench.

Tampil dengan nama model RMX1833, peranti ini telah dijana dengan pemproses MediaTek Helio P60, sama seperti model pertamanya iaitu Realme 1. Walaupun buat masa ini nama model ini masih lagi kekal misteri, ada pihak yang berpendapat bahawa ia mungkin akan dikenali sebagai model Realme 3.

Jika perkara ini benar, ia merupakan peranti kedua daripada Realme menyokong pemproses MediaTek, memandangkan tiga model yang dilancarkan di Malaysia sebelum ini menyokong pemproses daripada Qualcomm.

Berdasarkan imej yang diperolehi juga, Realme RMX1833 turut dioperasikan dengan Android 8.1 Oreo, kapasiti RAM 4GB, dengan skor single-core sekitar 1,560 dan juga skor multi-core mencecah 5,926. Namun buat masa ini tiada imej yang berjaya diperolehi di Internet!


Reviu Eksklusif: Huawei nova 3e, Selfie Superstar Rekaan Segar

HARGA: RM1,399

Huawei akhirnya mengumumkan penggantian model sedia ada Huawei nova 2i kepada Huawei nova 3e, sebuah peranti terbaharu yang hadir dengan rekaan lebih segar mengikuti trend semasa, melalui skrin hampir penuh dengan takuk bersaiz 5.84-inci FullView Display 2.0.

Sepertimana Huawei P20, nova 3e juga dibekalkan dengan lensa dwi-kamera utama tetapi direndahkan resolusinya kerana peranti ini ditawarkan dalam kelas pertengahan.

Sokong lensa 16 Megapiksel + 2 Megapiksel pada telefon pintar ini mampu mengambil gambar bokeh yang cantik serta gambar malam tanpa masalah noise yang banyak dengan adanya sensor bersaiz piksel 1.12 μm serta aperture f/2.2.

Lebih menarik, penggambaran nova 3e juga menyediakan beberapa mod menarik yang boleh digunakan untuk menggambil gambar dengan mod berlainan. Bukan itu sahaja, kehadiran AR stickers yang nampaknya menjadi kegilaan remaja hari ini turut disokong oleh telefon pintar ini.

Memandangkan telefon pintar ini telah dibekalkan dengan dwi-kamera utama, kami telah mengambil beberapa hasil gambar dengan mod berbeza. Bukan itu sahaja, penggambaran swafoto juga tidak mengecewakan dengan adanya pelbagai mod menarik serta kehadiran AR Stickers yang semakin digilai remaja hari ini. Mari lihat sendiri hasilnya…

Kalau masih tak puas lagi dengan hasil gambar yang kami tunjuk, apa kata anda yang bakal membeli nova 3e ini kongsi bersama kami nanti?!


Digi Menyediakan Akses Internet Percuma Untuk Pelajar B40 Di PPR

Digi Telecommunications Sdn Bhd (Digi) menyediakan WiFi 4G percuma di 12 Program Perumahan Rakyat (PPR) di Perlis, Perak, Terengganu, Melaka dan Johor dalam usaha membantu memudahkan urusan pembelajaran dalam talian bagi pelajar dalam kalangan komuniti B40, hingga akhir April ini.

Berikutan penutupan sekolah ekoran Perintah Kawalan Pergerakan (PKP), akses internet percuma yang disediakan oleh Digi di PPR ini membolehkan ribuan pelajar mengikuti kelas dalam talian melalui program Pengajaran dan Pembelajaran di Rumah (PdPR) yang dianjurkan oleh kerajaan.

Dua bulan yang lalu, Digi telah memasang penghala tanpa wayar (wireless router) di kemudahan awam dalam kawasan PPR seperti perpustakaan komuniti, bilik pejabat dan surau, bagi memastikan pelajar B40 mempunyai akses kepada internet berkelajuan tinggi yang berkualiti untuk mengikuti sesi kelas dalam talian tanpa sebarang gangguan.

Di samping itu, 11 Pusat Internet Komuniti (PIK) yang dikendalikan oleh Digi di Selangor, Terengganu, Negeri Sembilan dan Johor juga telah melanjutkan waktu operasinya dari jam 9 pagi hingga 9 malam setiap hari, supaya para pelajar boleh menggunakan kemudahan serta peranti di PIK bagi pembelajaran dalam talian, dan ini dijalankan dengan mematuhi prosedur operasi standard (SOP) keselamatan yang ketat.

Pusat-pusat tersebut juga memberi akses kepada pelajar terhadap sumber pembelajaran tambahan seperti Jom Tuisyen iaitu sebuah platform e-pembelajaran terkemuka di Malaysia, yang mengandungi koleksi video interaktif pelbagai bahasa merangkumi lebih daripada 180 mata pelajaran teras dan elektif, berpandukan sukatan pelajaran yang ditetapkan oleh Kementerian Pendidikan Malaysia (KPM).

Sejak awal tahun ini, lebih 150 sesi Jom Tuisyen yang memberi manfaat kepada hampir 3,000 pelajar SPM telah dijalankan di PIK.

Sebagai sokongan tambahan bagi menampung keperluan rakyat terhadap kemudahan internet dan pendidikan dalam masa yang mencabar ini, Digi telah mengusahakan pemberian data 30GB sebulan (1GB setiap hari) secara percuma kepada semua pelanggannya, bagi tujuan produktiviti dan pembelajaran sejak April tahun lalu. Pemberian data ini melebihi peruntukan data bulanan dalam pelan sedia ada mereka.

Justeru, pada Januari tahun ini Digi telah memperkenalkan Pakej Data Khas untuk pelajar lepasan SPM, STPM dan juga pelajar di institusi pengajian tinggi, dengan menawarkan 15GB pas data prabayar serendah RM20 sebulan.

Semua inisiatif tersebut adalah sebahagian daripada komitmen Digi untuk terus menyokong usaha kerajaan dalam memberikan bantuan kemudahan internet kepada isi rumah B40, seperti yang diumumkan oleh Kementerian Komunikasi dan Multimedia baru-baru ini.